open-index/open-wikipedia-markdown huggingface dataset:
黃毛果蝠

**黃毛果蝠**（*Eidolon helvum*）係喺非洲大陸廣泛地區都揾到嘅大蝙蝠。分布嘅地方，由阿拉伯半島開始，一路延伸到撒哈拉沙漠南面嘅大半個非洲，最遠去到馬達加斯加。但係，因為人類活動嘅關係，蝙蝠嘅數量已經開始跌，到依家有大概由10萬到1,000萬不等。黃毛果蝠屬於果蝠之中，比較大隻嘅品種。

## 外觀
佢嘅外觀因為一般都係一種類似稻草嘅黃色，所以又叫做“稻草色果蝠”。蝙蝠對翼係黑色嘅，塊面就白雪雪，而背脊嘅毛就係啡黃色。公通常係起眼嘅橙色，而乸就通常係黃白色。蝙蝠有好大塊面、眼、同埋耳仔。

佢哋平均嘅重量係8到12安士左右（230至340克），身長5.7至9英寸（14至23厘米），計埋翼嘅濶度就可以去到30英寸（76厘米）。大細之中，公一般都係大過乸。蝙蝠嘅心臟非常之大，佢哋嘅翼嘅形狀係類似圓錐，而塊面亦好似一個大袋咁嘅樣。

## 生活
黃毛果蝠係一種高度社會化嘅物種。蝙蝠一般住嘅群體，有至少10萬隻，甚至可能係差唔多100萬。到夜晚，蝙蝠就會離開棲息地方，一個個小組咁用視覺同嗅覺嚟揾嘢食。有人觀察到佢哋用咬軟木嘅方法嚟吸收水分。呢啲蝙蝠亦都可以喺森林度傳播花粉同埋種子。因為有經濟利益而已經越嚟越少見嘅非洲柚木樹 Milicia 棕竹，係靠黃毛果蝠嚟傳播種子嘅。

雖然啲蝙蝠一般都係喺夜晚期間活動，但係並唔一定係日頭唔出沒。佢哋喺日頭好多時都會喺唔同嘅群組度休息同活動。喺每一年同季，蝙蝠都會返到去佢哋上一年揾到嘢食嘅地方。

## 飲食
佢哋嘅飲食視乎佢哋係野生定係人養。野生嘅蝙蝠通常會食樹皮、花、葉、花蜜、同埋生果。如果係人養，就會有更加多嘅嘢食，包括蘋果，桔，香蕉，提子同埋哈密瓜。喺某啲動物園，佢哋亦都會畀人訓練到有類似一隻狨嘅飲食習慣。

## 分佈
黃毛果蝠係非洲分佈最廣嘅果蝠，其中大部分都係喺撒哈拉沙漠以南嘅氣候，通常都係喺有好多森林同草原嘅地方。佢哋亦都可以喺城市地區度住，海拔最高可以高到 2,000米（6,600英尺），而蝙蝠都鍾意喺高大嘅樹度棲息。

## 睇埋
*南非哺乳動物

## 攷

## 資料
* Mickleburgh, S., Hutson, A.M., Bergmans, W., Fahr, J. & Racey, P.A. 2008. *Eidolon helvum*. In: IUCN 2009. IUCN Red List of Threatened Species. Version 2009.1. www.iucnredlist.org.

類:非洲哺乳動物
類:蝙蝠
粟米石斑塊

**粟米石斑塊**，簡稱**粟米斑塊**，又叫**粟米魚塊**，係香港一道家常小菜，用炸香咗嘅石斑魚柳，配以粟米、雞蛋、生粉煮成嘅芡汁而成。

呢味菜式無論喺香港嘅酒家、大牌檔同茶餐廳等都好普遍。喺茶餐廳就通常用碟頭飯嘅方式賣，即係**粟米斑塊飯**。

20世紀中期之前，石斑魚唔算好貴，整呢味菜式多數都用石斑魚，但隨住時代變遷，有商家為咗慳成本，會用龍脷或者鯰魚呢啲比較平嘅魚代替。不過，自從香港嘅《商品說明條例》實施咗之後，呢味菜式如果無用到石斑去整，都唔可以叫做「粟米石斑」，否則就係虛假商品說明。曾經有幾間食肆（包括連鎖嘅富臨集團）因為噉而畀香港海關捉。

## 軼聞
2011年，做香港財政司司長曾俊華俾市民問起粟米斑塊飯嘅大概幾錢（約港幣三十幾蚊）嗰時答唔出，俾唔少市民批評唔知民間疾苦，更有激進市民喺示威時企圖向政府官員掟粟米斑塊飯飯盒洩憤。

## 睇埋
*粟米肉粒

## 參考
實利至上

**實利至上**，或者叫**物質至上**、**實利主義**或**物質主義**，係種諗法，錢、身外物、身體舒適係至重要，重要過精神。信者想有多啲嘢，享受多啲，有實利爲好。
理想至上

**理想至上**，亦叫**理想主義**，係種諗法，認爲理想係可以實現，就算好緲亡。理想卽係完美，可以係完美生活，完美處境等。理想至上，會克服或無視種種困難，達至完美。
唯心論

**唯心論**，又叫**唯心主義**、**觀念論**、**理念論**，係種諗法，只人所心思，先爲至係真嘢，而爲人可知。佢同唯物論相對。

## 睇埋
*知識論
帖木兒

**帖木兒**（波斯-阿拉伯文：**تیمور**，拉丁轉寫：**Tēmōr**，為察合臺話鐵之意；英文**Timur**，又**Tamerlane**，）係帖木兒汗國開國大汗。佢以武力承繼察合臺汗國。學成吉思汗征服四方。其後人建立蒙兀兒汗國。雖然佢承繼蒙古人汗國，但史學家認爲佢係突厥人。帖木兒史料，多數來自家傳自傳,。

生喺1320年代嘅蒙古同突厥化嘅巴魯拉斯聯盟入面，喺而家嘅烏茲別克斯坦嘅中亞河中，帖木兒喺1370年控制咗西察合台汗國。從呢個根據地出發，佢喺西亞、南亞、中亞、高加索同南俄羅斯領導軍事遠征，打敗咗金帳汗國嘅汗、埃及同敘利亞嘅馬木魯克蘇丹國、新興嘅奧斯曼帝國，以及印度嘅德里蘇丹國，成為咗穆斯林世界最有權力嘅統治者。喺呢啲征服之後，佢建立咗帖木兒帝國，但係喺佢死後唔耐就瓦解咗。佢識得講幾種語言，包括察合台語（而家烏茲別克語嘅祖先）、蒙古語同波斯語，佢用呢啲語言寫外交信件。

帖木兒係歐亞大草原最後一個偉大嘅遊牧征服者，佢嘅帝國為16同17世紀更有組織同持久嘅伊斯蘭火藥帝國嘅崛起奠定咗基礎。 帖木兒係突厥同蒙古人嘅後裔，雖然佢可能唔係成吉思汗嘅直系後裔，但係喺佢父親嗰邊同成吉思汗有共同祖先， 不過有啲作者認為佢嘅母親可能係成吉思汗嘅後裔。 佢喺生前明顯想喚起成吉思汗征服嘅遺產。 帖木兒想恢復蒙古帝國，根據傑拉爾·沙利安嘅講法，佢睇自己係成吉思汗嘅繼承人。

## 早年生平

帝汶出世喺恰加台汗國嘅特蘭索克西亞那，喺開什城(依家嘅烏茲別克沙赫里薩布茲)附近，大約喺撒馬爾罕以南嘅地方。 佢個名「帝汶」喺佢嘅母語恰加台語入面係解「鐵」(cf. 烏茲別克語嘅「Temir」，土耳其語嘅「Demir」)。 呢個名同成吉思汗個出世名「鐵木真」係同源嘅。 後來嘅帝汶王朝歷史話帝汶係喺1336年4月8日出世，但係大多數同期嘅資料都顯示佢可能係喺1320年代後期出世。歷史學家比阿特麗斯·福布斯·曼茲懷疑1336年呢個日期係為咗將帝汶同伊兒汗國最後一位統治者阿布·賽義德·巴哈杜爾汗嘅遺產聯繫起來，因為後者就係喺嗰年死嘅。

佢係巴爾拉斯族嘅一員，呢個係一個已經喺好多方面突厥化嘅蒙古部族。 佢老豆塔拉蓋被形容為呢個部族嘅一個小貴族。 不過，曼茲認為帝汶可能後來低估咗佢老豆嘅社會地位，為咗令佢自己嘅成就睇起嚟更加出色。佢話雖然唔相信塔拉蓋特別有權勢，但佢都算係幾富有同有影響力嘅。 呢一點喺《札法爾納瑪》入面都有提到，話帝汶喺1360年佢老豆死後返去佢出世嘅地方，顯示佢關心佢老豆嘅遺產。 塔拉蓋嘅社會地位喺阿拉伯沙赫嘅描述入面都有暗示，佢形容塔拉蓋係卡拉烏納斯嘅阿米爾侯賽因宮廷入面嘅一個大臣。 另外，莫臥兒汗國嘅大阿米爾哈米德·克雷伊德嘅老豆都話係塔拉蓋嘅朋友。

喺佢細個嗰陣，帝汶同一班細隊友搶劫旅客嘅財物，特別係羊、馬同牛咁嘅動物。 大約喺1363年，有人相信帝汶想偷一隻羊，但係俾人射咗兩箭，一箭射中佢右腳，另一箭射中佢右手，仲斷咗兩隻手指。呢兩次受傷令佢終身殘疾。有啲人相信呢啲傷係喺佢做傭兵幫錫斯坦嘅汗打仗嗰陣發生嘅，地點就係今日阿富汗西南部嘅達什提馬爾戈。帝汶嘅傷同殘疾令佢有咗個花名叫「跛腳帝汶」，喺波斯語入面叫做「Temūr(-i) Lang」，呢個就係西方叫佢「帖木兒」(Tamerlane)嘅由來。

## 軍事領袖

到咗大約1360年，帝汶已經成為一個軍事領袖，佢手下大多數係嗰個地區嘅突厥部落成員。 佢同恰加台汗國嘅汗一齊參與咗特蘭索克西亞那嘅戰役。佢同推翻同摧毀伏爾加保加利亞嘅卡札干結盟，仲成為咗親家，之後佢率領一千騎兵入侵咗大呼羅珊。 呢個係佢帶領嘅第二次軍事遠征，成功咗之後就帶起更多行動，包括征服花剌子模同烏爾根奇。

卡札干俾人謀殺之後，好多人都想爭奪統治權力。東恰加台汗國嘅汗、喀什噶爾嘅脫古魯帖木兒，一個成吉思汗嘅後代，趁住呢個混亂入侵。帝汶被派去同入侵者談判，但係佢反而加入咗對方，仲俾咗特蘭索克西亞那嚟獎勵佢。大約喺呢個時候，佢老豆過身，帝汶都成為咗巴爾拉斯族嘅首領。脫古魯之後想派佢個仔伊利亞斯豁者管理特蘭索克西亞那，但係帝汶用一支小部隊就擊退咗呢次入侵。

## 崛起

喺呢段時期，帝汶將恰加台汗國嘅汗貶為傀儡，而佢就以汗嘅名義統治。同時，帝汶同佢妹夫阿米爾·侯賽因，原本係一齊逃亡同流浪嘅，變成咗對手同敵人。 佢哋關係變差係因為侯賽因放棄咗執行帝汶嘅命令，冇喺塔什干附近解決伊利亞斯·豁者(前馬瓦蘭納赫爾總督)。

帝汶喺巴爾赫得到咗好多追隨者，包括商人、同族人、伊斯蘭教僧侶、貴族同農民，因為佢慷慨分享自己嘅財產俾佢哋。呢個同侯賽因嘅行為形成鮮明對比，侯賽因疏遠咗呢啲人，用重稅搶走佢哋好多財產，仲自私咁用稅收起豪華建築。 大約喺1370年，侯賽因向帝汶投降，之後俾人刺殺，令帝汶可以喺巴爾赫正式宣布成為統治者。佢娶咗侯賽因嘅老婆薩萊·穆爾克·哈通，一個成吉思汗嘅後代，令佢可以成為恰加台部族嘅帝國統治者。

## 疏仕
車頭冚

**車頭冚**係愛嚟冚住車頭副偈嘅。若果想檢查下架車有乜頭暈身㷫，事必要開咗呢個冚至望得到。
拖板

**拖板**，又叫**拖蘇**，係電氣架生，方便駁長電綫，或分多幾個插蘇，畀幾件電器用。佢有一插頭，插去其他插蘇，有延長電綫，另一邊有塊板，上有一個幾個插蘇。綫同板可到拉綫，唔使固定，拖到去需要地方。唔使整牆身咁大工程。
紙包骨

**紙包骨**係1960年代香港嘅流行點心，該菜品喺梧州及廣東鳳崗等地均有傳承，需將肋排切塊後用蒜茸、蚝油、生抽、腐乳汁等調料腌制30分鍾，部分配方加入菠蘿汁或柱候醬增加風味。
制作時主要采用兩種工藝：一種用錫紙包裹腌制後嘅排骨，通過烤箱220度烤制20-30分鍾，或半煎炸至蒜香溢出；另一種采用傳統玉扣紙包裹，經油炸收汁後再浸炸密封香氣。

## 睇埋
*紙包雞
李默然

**李默然**（原名**李紹誠**，）係中華人民共和國電影演員，祖籍黑龍江省阿城。

1960年，李默然首次拍電影，喺《甲午風雲》入面飾演主角鄧世昌，電影入面一句臺詞「開足馬力，撞沉吉野！ 」深深印喺觀眾心入面。

2012年11月8號17點53分，李默然喺北京醫院死，享年85歲。

類:中國話劇演員
類:中國電影演員
陳志全

**陳志全**（），花名「慢必」，係香港立法會前新界東選區議員，前人民力量主席，亦係一位同性戀者、佛教徒（李居明首席徒弟）。

## 出面網頁

* 
* 
* 
* 
* 

類:前香港立法會議員
類:香港同性戀政治人
類:香港同性戀藝人
類:香港基佬
類:政黨阿頭
龍尾 (香港)

**龍尾**係香港一地，亦係一村，亦係一灘，喺船灣海北岸，汀角同大尾𡰪之間，地屬大埔區。村叫**龍尾村**，村南有泥灘，叫**[[大埔龍尾泳灘|龍尾灘]]**。

2000年代，香港政府打算化天然泥灘爲人工泳灘，威脅當地生物，引來自然保護人士反對，但政府仍然堅持起。2021年，大埔龍尾泳灘開始投入服務。

## 參考
結構用鋼管

**結構用管材**係一種用喺建築嘅金屬管，截面係圓形、長方形、正方形或者橢圓形。 

## 國際標準
### 英國
* BS EN 10210 - Hot finished structural hollow sections of non-alloy and fine grain steels
** Part 1: Technical delivery requirements
** Part 2: Tolerances, dimensions and sectional properties
* BS EN 10219 - Cold formed welded structural hollow sections of non-alloy and fine grain steels
** Part 1: Technical delivery requirements
** Part 2: Tolerances, dimensions and sectional properties

### 美國
* ASTM A500 / A500M - Standard Specification for Cold-Formed Welded and Seamless Carbon Steel Structural Tubing in Rounds and Shapes
* ASTM A501 - Standard Specification for Hot-Formed Welded and Seamless Carbon Steel Structural Tubing

### 加拿大
* G40.20-04/G40.21-04 - General Requirements for Rolled or Welded Structural Quality Steel/ Structural Quality Steel

### 中華人民共和國
* GB/T 8162 - 结构用无缝钢管
* GB/T 17395 - 无缝钢管尺寸、外形、重量及允许偏差
* SY/T 10002 - 结构钢管制造规范 
* SY/T 5768 - 一般结构用焊接钢管
* YB/T 4112 - 结构用高强度耐候焊接钢管

### 日本
* JIS G 3444 - 一般構造用炭素鋼鋼管
* JIS G 3466 - 一般構造用角形鋼管
* JIS G 3474 - 鉄塔用高張力鋼管
* JIS G 3475 - 建築構造用炭素鋼鋼管

### 澳洲、紐西蘭
* AS/NZS 1163 - Cold-formed Structural Steel Hollow Sections
落馬洲站公共運輸交匯處

**落馬洲站公共運輸交匯處**（）屬於香港落馬洲支線管制站一部份，位於香港邊境禁區範圍內，同深圳福田口岸相連。呢度連接港鐵落馬洲站，設有巴士總站、專綫小巴總站同埋的士站，係一個綜合型嘅站。
加泰隆尼亞文

（加泰隆尼亞文：català；卡斯提亞文：catalán），又叫做（加泰隆尼亞文：valencià），係印歐語系羅曼語族嘅語言，係安道爾、西班牙三個自治區：加泰隆尼亞、華倫西亞同埋巴里阿利群島嘅官方語言；喺阿拉岡、意大利嘅薩丁尼亞島同一啲法國地方都有人識講。目前大概有1,000萬人識講，主要集中喺西班牙、安道爾同埋法國。

加泰語其實比起西班牙文，較爲接近葡萄牙文、意大利文。同以上三隻羅曼語族嘅語言一樣，加泰文喺詞彙上，會有陰陽性之分（Masculí/Femení）。譬如Hora（時間）一字，係陰性嘅。

「香港人」hongkonguès一詞同英文Hongkonger一詞一樣，都係近代先出現嘅字眼，但普遍所見加泰文嘅文章，會以hongkonguès稱呼，單數女性則係用hongkonguèsa。

加泰文喺動詞上，同一個時態已經會有六種型態去分指唔同嘅代詞（即係你、我、他、你哋、我哋、佢哋），所以多數可以省略代詞，不過就算用咗都唔算錯。

以「Jo sóc de Hong Kong.」爲例，當中「Jo」意指「我」嘅意思，而「sóc」意指「係」，可以理解爲喺英文裏面嘅「am」。

文法上，粗略理解，代詞分陰陽性，同各自嘅單數眾數。共四種型態。

名詞只會有單數眾數之分，性別就係已經定好，需要記住佢哋嘅陰陽性先。

而動詞就每個時態六種型態，你我他三種代詞嘅型態外，再加你哋我哋佢哋三種。但唔分陰陽。

## 註

## 攷
韓正

**韓正**（，）係現任中國共產黨中央政治局常務委員會委員、前中共上海市委書記。祖籍浙江慈溪，上海出世。

## 簡歷
韓正1979年5月加入中國共產黨，1998年2月任上海市委常委、上海市副市長；2002年5月升任中共上海市委副書記、上海市副市長；2003年2月當選上海市長，2008年連任。2012年11月當選第十八屆中國共產黨中央政治局委員，11月20號被任命做上海市委書記。中共十九大當選中共中央政治局常委，排第七。

2018年3月19號，當選國務院副總理（排第一）。

## 攷


類:祖籍浙江
本田汽車

**本田**（；；）係一間日本車廠，1948年9月24號由本田宗一郎負責一手創辦，總部喺東京都港區南青山二丁目1番1號。主要出產私家車與及電單車。

## 私家車

## 出面網頁

* 本田技研工業
北區足球會

**北區足球會**（**Northern District Football Club**）係香港一支地區足球隊，屬於北區區議會轄下，2003年成立，家下參加香港超級聯賽，現任會長係彭德忠，主席朱浩賢。

球會經過多次重組，先後用過「彩俊北區」、「御濠北區」喺丙組足球聯賽作賽，成績平平。

2016-17年度得到高力集團支持，以「高力北區」組軍，但差兩分未能升上乙組，得聯賽第五名。

2017-18年度繼續得到高力集團支持，以全新陣容組軍參賽。

2023-24年度，升班到香港超級聯賽，贊助商係均業建築集團。請咗梁志榮做主教練，2023/24球季20場賽事中摞到5勝3和12負，11隊排第8。2024年5月，梁志榮打假波畀廉政公署拉咗。

## 出面網頁
* HKFA
粉錦公路

**粉錦公路**係香港一馬路，條路由上水迴旋處（寶石湖路同粉嶺公路交界）直至八鄉迴旋處（八鄉警署），喺1930年代通車，全長約莫8.8公里。沿線設施有北區醫院同埋前消防訓練學校（依家：少年警訊永久活動中心暨青少年綜合訓練營）等等。
筍盤

**筍盤**原本係指一啲優質嘅樓盤，喺種種優越情況底下，呢種樓盤往往好快賣得出；後嚟呢個名詞，泛指一啲重未娶妻嘅男士，佢哋通常都喺樣貌或者事業方面有優勢。
徐匡迪

**徐匡迪**（）係中華人民共和國冶金專家、上海前市長（1995年至2001年12月），浙江桐鄉市崇德縣人，雲南出世。

## 個人榮譽
* 中國工程院跨學部（1995年：化工、冶金與材料工程學部；2000年：工程管理學部）院士
* 香港科技大學工程學榮譽博士（1998年）
* 香港大學名譽法學博士（2003年）
* 瑞典皇家工程科學院外籍院士（2003年）
* 外籍院士（2006年）
* 俄羅斯工程院外籍院士（2006年）
* 澳洲技術科學與工程院外籍院士（2008年）
* 香港城市大學榮譽工程學博士（2011年）
* 塞爾維亞工程院外籍院士

## 獎
* 何梁何利基金科學與技術進步獎  冶金、材料技術獎（2007年）
* 魏壽昆冶金獎（2015年）
* 光華工程科技獎成就獎（2018年）

## 攷

## 出面網頁
* 
* 

類:香港城市大學榮譽博士

類:香港科技大學榮譽博士
類:中國工程院院士
慣性收視

**慣性收視**係電視嘅收視率長期不均咁傾向於個別電視台。

造成慣性收視嘅主因係心理，個人（忠實觀眾）冇轉台習慣、受社交圈子（羊群心理）影響、宣傳廣告咁。

遙控器令轉台方便咗，不過慣性都重有。反宣傳都好有效，比如傳聞A台係弱台，所以個個都睇B台，之後A台「低收視」都變「零收視」，廣告收入都唔夠，想翻身都幾難。

## 慣性心理
### 商業心理
由市場學角度研究消費者嘅消費模式同消費者心理有關，消費模性普遍都出現慣性。尤其係老字號公司產品同服務，喺各行各業、服務、國家都會出現，唔係個別現象，難以定性為個別現象。

喺商業社會，運用心理好常見。例如刻意提高定價至整數，製造「平嘢冇好、好嘢必貴」嘅心理錯覺。

## 媒介使用
*北方新聞網：「雖然因為《小梅醫生》帶起了慣性收視，引發《純與愛》以19.8%既好成績高開，然而即使有《家政婦三田》遊川同彥該樣的金牌編劇將持劇集本身，最受…」
*香港新浪網：「《ATV焦點》——今日嘅題目係：「有建設冇破壞，究竟《ATV焦點》爆咗未？」史上最富娛樂性的亞視節目難敵慣性收視，現在連健在與否都沒有人知道，…」

## 慣性收視之嫌
### 香港
香港免費電視服務性質同質素相近，無綫電視同亞洲電視嘅「人才」不時轉投對方陣營。2009年無綫《絕代商驕》嘅商業理論同佢嘅表達手法，有唔少地方「雷同」於2000年亞視嘅《世紀之戰》第五集，賣遮一幕。無線鉅作《大時代》嘅監製韋家輝為亞視製作「似乎係大時代續集嘅劇集」《世紀之戰》，同樣由《大時代》嘅主角劉青雲同鄭少秋主演。

因約定俗成嘅習慣，香港有唔少酒店、家居都將電視設定為「一字就係無綫」，而啲人又經常「撳一字」。反映出啲人用電視遙控嘅慣性嘅劇集，無綫嘅《雷霆掃毒》中，陳家碧教陳家俊用電視遙控睇電視嗰時話：「按一字就有電視睇。」。或者呢個該就係《讀心神探》所指出過嘅：「人睇嘢一般係先睇佢左上方」，喺呢度解做電視遙控揀台掣嘅「1」字。

酒樓食肆亦投其所好，都係開着B台，如果個別食客想轉睇A台都幾難。

香港傳媒經常報導無綫情況，甚至報導亞視，而近年傳媒報導嘅亞視多數係負面。

## 參考


## 出面網頁
註：以下唔係「慣性收視」嘅研究，但用咗「慣性收視」一詞，並冇對「慣性收視」一詞作出任何證明同分析。

**[http://www.inmediahk.net/node/1002524 亞視vs無線- 如何打破慣性收視既困局]*，香港獨立媒體
**[http://hknews.hksyu.edu/index.php/%E6%B1%82%E8%AE%8A%E5%89%B5%E6%96%B0_%E4%BA%9E%E8 %A6%96%E6%B1%82%E6%89%93%E7%A0%B4%E6%85%A3%E6%80%A7%E6%94%B6%E8%A6%96 求變創新亞視求打破慣性收視]*
* *《電視節目欣賞指數調查》- 第二章：[http://www.rthk.org.hk/special/tvai/2001/content.htm 香港電視節目慣性收視與欣賞指數*]，史文鴻，香港理工大學通識教育中心首席講師
* *《新聞傳媒改革論壇》- p.2.[http://www.hku.hk/mstudies/chinese/Res14_2.htm 電視市場發展既限制]*，崔少明，香港大學新聞及傳媒顧問
* ''《港台引入欣賞指數既由來》''，香港電台
* *亞洲電視節目《黃霑香港情之今時往日》第十二集[http://www.hkatv.com/infoprogram/wongjim2/ 《我愛公仔箱》*]
*
絕代商驕

**絕代商驕**（英文：You're Hired，前名《企業醫生》、《絕代商嬌》）係2009年無綫電視嘅時裝喜劇電視劇，用高清技術拍攝，由黃子華同佘詩曼主演。
## 電視節目的變遷

## 出面網頁
絕代商驕
大包圍

**大包圍**係一組改車零件。行內將佢細分為泵把、頭尾唇、頭鏟、尾翼、裙腳之類。裝大包圍唔係易，考師傅工夫，難在新裝嗰Part要同車身Fit位之餘，又要預留位置出尾燈、死氣喉及泊車雷達，有陣時為個入風位要喺泵把度開窿，認真大製作。
泵把

**泵把**（Bumper）係裝響車頭車尾嘅一條鐵通，愛嚟護住車身。有咗佢撞起車上嚟都冇咁傷。泵把起初確係鐵打，家下多數轉咗用膠泵把。
世紀之戰

**世紀之戰**係亞洲電視劇集，2000年播。

佢同無綫電視劇集《大時代》相同之處係同樣由韋家輝監製，劉青雲、鄭少秋領演，同樣有40集。而且劇情上似係接續《大時代》結局後嘅人同事發展，所以被外間睇成係《大時代》嘅續集。

## 出面網頁
*世紀之戰
韋家輝

**韋家輝**（，）係香港嘅電視、電影製作人。早年喺電視台擔任編劇、導演、監製等職。擅長製作恩怨情仇兼備嘅大型長劇。

1981年加入無綫電視編劇訓練班，參與改編金庸原著神鵰俠侶、鹿鼎記為電視劇。之後升任編審同監製，當中1990年轉到亞洲電視，監製《還看今朝》同《暴雨燃燒》兩劇。1992年回歸無綫。效力無綫期間，創作唔少極受歡迎嘅長篇劇，由佢監製嘅電視劇作品有《義不容情》、《大時代》同《馬場大亨》，其中《義不容情》播出後轟動全港，更羸得兩岸三地同全球華人收視最高劇集；1992年嘅《大時代》更被公認為經典港劇。喺佢監製嘅電視劇當中，由於將劇中每個角色塑造得有血有肉，個性獨特鮮明，因此創作出唔少影響深遠嘅角色，成功捧紅劇中唔少演員。

韋家輝轉戰電影界之後轉向於較冷門題材，1995年首次執導電影，作品為《和平飯店》。之後同杜琪峰合組銀河映像，獨立或聯合杜琪峰執導《一個字頭的誕生》、《孤男寡女》、《瘦身男女》、《大隻佬》等多部創意型電影。獲得香港電影金像獎最佳電影嘅作品。
雷霆掃毒

《**雷霆掃毒**》（）係香港電視廣播有限公司時裝警匪電視劇，2012年播，由苗僑偉、林峯、徐子珊、官恩娜、吳綺莉，黃智賢領演，監製林志華。套劇係第16屆香港國際影視展，無綫電視推介嘅6部重頭劇之一。

## 出面網頁
*雷霆掃毒 - 主頁 - tvb.com
讀心神探

《**讀心神探**》（英文：**Every Move You Make**）係香港電視廣播有限公司時裝查案電視劇，2010年播。由林保怡、田蕊妮、黃宗澤及陳茵媺領銜主演，監製徐遇安。呢套劇係2010無綫節目巡禮劇集之一。

## 出面網頁
*http://programme.tvb.com/drama/everymoveyoumake/
香港寬頻bbTV

**香港寬頻bbTV**係香港寬頻旗下嘅收費網絡電視平台，響2003年啟播。

香港寬頻bbTV響2017年1月1號停止服務，結束咗接近14年嘅業務。之後，bbTV嘅服務全面改為myTV SUPER同樂視超級影視會員取代。

## 歷史
*2003年8月：「**香港寬頻電視**」啟播。
*2005年：香港寬頻電視改名為「**香港寬頻數碼電視**」。
*2007年5月：香港寬頻數碼電視改名為「**香港寬頻bbTV**」。

## 參考資料


## 出面網頁
*香港寬頻bbTV網站
*香港寬頻bbTV YouTube頻道
警棍

**警棍**係一種棍，可攻擊又做防守武器，通常單手使用。由於殺傷力有限，所以用嚟做警察或者保安人員嘅裝備。警棍通常用木材、輕金屬、或者人工合成物料製造，一般唔會有好似刀刃咁嘅鋒口。傳統警棍係一整條圓柱型嘅，較新式嘅警棍可能係側把型（T字型）、或者係可以伸縮嘅，亦有啲警棍可以放電。

## 史
喺維多利亞時代，倫敦警察隨身佩帶一支大約一英尺長、印有皇家標誌嘅木棍。呢支木棍唔淨止作為防身武器，亦係佩帶人嘅委任證。

典型嘅英式警棍長約十八英吋，直徑約一又四分一英吋。握把位有凹凸紋，棍身印有皇家標誌同所屬部門嘅標誌。亦有長約二十四至三十六英吋嘅「長棍」，通常係防暴隊用嘅。

有啲警察部門會將一啲警棍油上鮮艷顏色，用嚟指揮交通。

紐約市警察部有兩款警棍：日班警員佩帶十一英吋長嘅警棍，夜班警員佩帶二十六英吋長嘅警棍。

## 款式
### 直身警棍

直身警棍係最傳統、最簡單嘅一款警棍。可以追溯到古埃及。長度由唔夠一英尺到三英尺左右都有。同其他款式嘅警棍相比，直身警棍 - 尤其前端 - 相對較重、直身警棍嘅長度亦比其他款式嘅警棍長。所以佩帶直身警棍比較麻煩，因此好多警察部門放棄直身警棍，改用其他款式嘅警棍。雖然係咁，直身警棍依然有佢嘅支持者，美國加州嘅三藩市警察局、長灘市警察局、馬利蘭州嘅巴爾的摩市警察局、賓夕凡尼亞州嘅費城警察局等等嘅警察部門依然用緊直身警棍。

### 扁身警棍
扁身警棍（英文：Sap）係一塊俾皮革包住嘅鉛片。通常用佢嘅平面部份拍落人哋度。

### Cosh/Blacjack

Cosh（英式英語）/Blackjack（美式英語）係一種介乎雙節棍同鎚之間嘅武器。通常有一條手柄，中間一段繩或者彈簧，接落一個球型鎚頭。

### 側把型

側把型（T字型）脫胎自「拐」。目前最出名嘅側把型警棍可算係Monadnock公司出品嘅PR - 24型。

側把型警棍主要有兩種揸法：第一種係揸主棍嘅尾端，當短劍咁用，以側把作護手。第二種係揸側把，以主棍貼住前臂作防守。

同直身警棍相比，側把型警棍嘅優點主要係揸棍位多啲，可以變化出更多攻防技術。但係，更豐富嘅技術同時亦意味住，使用者需要更多培訓去完全熟習呢啲技術。

### 伸縮警棍

伸縮警棍通常分成兩節至二節，由一節較粗嘅棍柄包住一、兩節較幼嘅棍身。使用者可能靠離心力或者彈簧壓力伸展伸縮警棍。伸縮警棍伸展之後可能靠棍身之間嘅摩擦力或者主動鎖定機制鎖定。

## 參考
迷你倉

**迷你倉**，又叫**迷你自存倉**，嚮黃頁分類叫**自存倉**，係一類B2C生意，儲存物件小型倉庫。客人係一般市民，佢哋屋企唔方便，或者因為地方太細，搬屋、裝修咁嘅原因，要將重有價值嘅日用品，暫時記存嚮第三者地方，咁當然要交租金。換嚟服務係一個交通方便臨時儲物空間，24小時有保安環境，定期找數、報告通訊，或自動轉賬。

迷你自存倉呢盤生意可以同停車場比較，合約有免責條款同埋法律權利同義務。比如或有第三者責任、水險、火險咁。

另外亦有包運送嘅迷你倉服務，叫做上門迷你倉（迷你箱），供應商通常會提供用件數同呎數計算嘅計劃。

有啲迷你自存倉話可以儲存古玩、藝術品、屋契、有價證券咁。要睇客人有幾大信心，生意人有乜誠信服務承諾咁。迷你倉唔似銀行保險箱，因為迷你自存倉係有限公司法團，面對俾人告，責任有限，可能清盤走人。

類:庫
類韻

**類韻**（Assonance）係西方詩歌裏頭嘅一種押韻形式，意思即係一行韻文或一首詩裏頭有隻母音韻重複。

## 示例
* **O**r hear **o**ld Triton bl**o**w his wreathed h**o**rn.
* Dead in the m**iddle** of l**ittle** **Ital**y, **little** did we know that we r**iddle**d two m**iddle** men who **did**n't do d**iddil**y.
* on a pr**ou**d r**ou**nd cl**ou**d in a wh**i**te h**igh** n**igh**t
維吾爾話

**維吾爾話**（老維文：ئۇيغۇرتىلى；拉丁維文：Uyghur Tili；基里爾維文：Уйғур тили），屬於阿爾泰語系突厥語族，係維吾爾人用嘅語言。而家中國境內官方嘅老維文（UEY——Uyghurche Ereb Yeziqi）係以阿拉伯字母為基礎嘅，同時以拉丁字母為基礎嘅拉丁維文（ULY——Uyghurche Latin Yeziqi）作為補充。原蘇聯境內嘅維吾爾話用以基里爾字母為基礎嘅基里爾維文（USY——Uyghurche Shilir Yeziqi）。

維吾爾話同烏茲別克話嘅差別好細，兩者對話完全唔使翻譯。
性暗示

**性暗示**即係言語、行為、甚至係服裝穿着同第二啲嘢，入面有性嘅意味（但並未完全明示）、可以令人聯想到有關性嘅嘢嘅一種暗示，好似講黃色笑話就係一種性暗示行為。

若果含有性暗示嘅言語行為令某啲人唔鍾意、甚至感到被侵犯，就好可能構成性騷擾。

## 睇埋
*情色
*殺必死
*性騷擾
香港寬頻

**香港寬頻網絡有限公司**（**香港寬頻網絡**或**香港寬頻**，）係香港第二大互聯網服務供應商，1999年成立，為超過130萬客戶提供多元化服務，包括寬頻、話音、長途電話同埋IP-TV，並自建龐大光纖網絡。

2004年，香港寬頻建構全球最大嘅城域以太網網絡；2005年，香港寬頻成為全港首間提供1000M光纖入屋住宅上網服務嘅寬頻網絡供應商。而家香港寬頻係全港最龐大嘅光纖網絡供應商之一，覆蓋遍及全港超過200萬個住宅單位。另外，香港寬頻網絡亦覆蓋超過1,700幢商業大廈，包括國際金融中心、環球貿易廣場、太古廣場、中環廣場、數碼港及太古坊等甲級商廈。

香港寬頻由 CVC Capital Partners 持有大部份股權。

## 參考

## 睇埋
*香港寬頻bbTV
*寬頻電話

## 出面網頁
*香港寬頻官方網站
*香港寬頻facebook專頁
*香港寬頻YouTube頻道
愛爾蘭蓋爾文

**愛爾蘭蓋爾文**（又叫做「愛爾蘭文」；愛爾蘭蓋爾文：Gaeilge），屬於印歐語系基爾特語族，係愛爾蘭共和國嘅第一官方語言、歐盟嘅其中一種準官方語言、又係北愛爾蘭官方承認嘅少數語言之一。目前大概有133000人嘅母語係愛爾蘭蓋爾文，1790000人識講愛爾蘭蓋爾文。

## 歷史

目前最早嘅愛爾蘭蓋爾文記載，係公元4世紀嘅奧甘文字石刻。伊啲石刻遍佈愛爾蘭島，甚至連不列顛島西部都有。伊個時期嘅愛爾蘭蓋爾文叫做「原始愛爾蘭（蓋爾）文」。原始愛爾蘭文從公元5世紀開始演變，直到公元6世紀演變成「古代愛爾蘭（蓋爾）文」，改用拉丁字母書寫，並且吸收咗好多拉丁文詞彙。到公元10世紀，古代愛爾蘭文演變咗做「中古愛爾蘭（蓋爾）文」，開始向蘇格蘭同馬恩島傳播。今日嘅蘇格蘭蓋爾文同馬恩島蓋爾文，都係中古愛爾蘭蓋爾文嘅直系後裔。

愛爾蘭蓋爾文曾經係愛爾蘭島最通用嘅語言，擁有全西歐最豐富嘅口述文學傳統，並且產生過全歐洲最好嘅遊吟詩人。但係從英女王伊利沙伯一世時期開始，英國開始大規模、有計劃咁樣企圖消滅愛爾蘭蓋爾文同埋愛爾蘭傳統：禁止着愛爾蘭傳統服裝、禁止講愛爾蘭蓋爾文、並且全面廢除愛爾蘭文地名。1845年到1852年嘅愛爾蘭大饑荒導致超過五分之一嘅愛爾蘭人餓死或者逃荒，進一步導致識講愛爾蘭蓋爾文嘅人劇減。

由19世紀末期開始，越來越多人意識到愛爾蘭蓋爾文面臨滅亡嘅危機，於是投身愛爾蘭蓋爾文同愛爾蘭文化復興運動。1893年由文學家道格拉斯·希渣（Dubhghlas de hÍde）組建嘅蓋爾文同盟（Conradh na Gaeilge）帶領咗愛爾蘭蓋爾文嘅復興，推動咗越來越多愛爾蘭文書刊嘅出版，並且吸引咗一大批愛爾蘭民族主義人士，間接推動愛爾蘭獨立運動同埋愛爾蘭嘅最終獨立。

1908年，愛爾蘭國立大學（Ollscoil na hÉireann）成立，規定入學條件之一係要識講愛爾蘭蓋爾文。

1922年愛爾蘭自由邦（愛爾蘭蓋爾文：Saorstát Éireann；英文：Irish Free State）成立咗之後，開始喺全國各地建立「愛爾蘭蓋爾文保護區」（Gaeltacht，複數Gaeltachtaí），以保護當時僅存嘅唔到80,000個用愛爾蘭蓋爾文做母語嘅人，避免愛爾蘭蓋爾文進一步衰亡。

二戰期間，愛爾蘭議會翻譯辦公室嘅負責人，翻譯家蕭達通（Séamas Daltún）推出咗自己嘅全愛爾蘭島愛爾蘭蓋爾文通用正字法。呢套正字法雖然唔能夠完全反映唔同方言嘅差異，但係大大咁簡化咗本來好複雜嘅拼寫。今日愛爾蘭蓋爾文嘅正字法，就係喺當初蕭達通正字法嘅基礎上面逐步修正出來嘅。蕭達通正字法有三個特點：
# 刪除咗好多經歷咗幾百年嘅語音流變之後，已經唔再發音嘅字母；
# 修改咗好多元音字母組合，令到佢等同口語發音更加接近；
# 從好多個同義異形詞當中指定一個作為全國標準；
議會後來通過咗呢套正字法，並且將正字法以《官方標準》（*Caighdeán Oifigiúil*）嘅名義發佈通行。2012年8月，愛爾蘭政府發佈咗《官方標準》嘅第一次大修正（*An Caighdeán Oifigiúil — Caighdeán Athbhreithnithe*）。而家絕大部分愛爾蘭學校教嘅都係呢套正字法。

## 現況
### 愛爾蘭共和國

根據《愛爾蘭共和國憲法》第8條，愛爾蘭蓋爾文係第一官方語言，而英文祇係第二官方語言。1938年，道格拉斯·希渣就任愛爾蘭共和國第一任總統嘅時候，堅持用愛爾蘭蓋爾文宣誓。佢所講嘅聖哥曼森林郡方言今日已經無人再講，而希渣嘅宣誓錄音，亦都成為伊種方言留低落來嘅為數唔多嘅見證。

1922年愛爾蘭自由邦建立之後，曾經規定祇有識得講愛爾蘭蓋爾文嘅人先至有機會加入公務員（包括郵差同稅務官等）隊伍。但係伊條規定喺1974年失咗效，之後嘅申請人祇要熟悉其中一種官方語言就可以申請加入公務員隊伍。愛爾蘭警察雖然會向學警提供愛爾蘭蓋爾文課程，但係同時亦都規定：必須愛爾蘭蓋爾文科或者英文科高考合格先至可以加入警隊。

雖然公務員考試嘅愛爾蘭蓋爾文水平規定失咗效，但係愛爾蘭蓋爾文至今依然係愛爾蘭共和國所有公立學校嘅必修課，並且得到國家資助。所有申請做小學老師嘅人，都一定要愛爾蘭蓋爾文水平測驗（Scrúdú Cáilíochta sa Ghaeilge）合格先至可以教書。愛爾蘭國立大學直到宜家都保留著「要識講愛爾蘭蓋爾文」伊條入學條件，具體規定係要愛爾蘭蓋爾文科高考合格，但係喺愛爾蘭共和國境外出世或者接受基礎教育嘅人、或者有先天閱讀困難嘅人，可以申請豁免。另外，喺全國各地都有越來越多嘅純蓋爾文學校（Gaelscoil，複數Gaelscoileanna）建立。

2003年嘅《官方語言法》規定：喺蓋爾文保護區外，愛爾蘭蓋爾文地名同英文地名有同等法律地位；喺蓋爾文保護區內，祇有愛爾蘭蓋爾文地名有法律地位，英文地名無法律地位。

#### 蓋爾文保護區
蓋爾文保護區係由政府劃定嘅，絕大多數人依然以愛爾蘭蓋爾文作為日常生活第一語言嘅地區。政府有責任維護愛爾蘭蓋爾文喺伊啲地區嘅絕對優勢。但係最近嘅研究報告顯示，由於英文喺主流文化裡面嘅絕對優勢，以及保護區學校嚴重缺乏教師，愛爾蘭蓋爾文喺保護區裡面嘅絕對優勢已經岌岌可危。

### 北愛爾蘭
1922年北愛爾蘭六個郡退出愛爾蘭自由邦之後，長期執掌政權嘅歐斯達聯合主義黨（Ulster Unionist Party）對愛爾蘭蓋爾文十分抗拒，導致愛爾蘭蓋爾文被所有主流媒體排斥長達50年。1998年《貝爾法斯特協議》生效之後，北愛爾蘭終於正式承認愛爾蘭蓋爾文嘅地位。2003年，根據《歐洲地區及少數語言憲章》，北愛爾蘭正式承認愛爾蘭蓋爾文係北愛爾蘭嘅地區少數語言

### 歐洲聯盟
2007年1月1號，歐洲聯盟正式承認愛爾蘭蓋爾文為歐洲聯盟官方語言，但係由於當時人手唔夠，因此愛爾蘭歐洲議員要喺歐洲議會用愛爾蘭蓋爾文發言，要事先通知同聲傳譯員。另外，愛爾蘭共和國同歐洲聯盟達成咗協議：歐洲聯盟會畀愛爾蘭共和國五年緩衝期將歐洲聯盟嘅重要文件翻譯成愛爾蘭蓋爾文，緩衝期可以視情況延長。

## 字母

原始愛爾蘭蓋爾文用奧甘文字書寫，到拉丁字母同基督教傳入愛爾蘭之後，就開始改用拉丁字母書寫。用拉丁字母來寫愛爾蘭蓋爾文，通常有仿古式同現代式兩種手寫體。

現代愛爾蘭蓋爾文淨係用19個拉丁字母拼寫本族語詞，其中V字係20世紀後半段先至開始廣泛使用嘅，而淨返落來嘅J、K、Q、W、X、Y、Z就祇用來拼寫外來詞。

仿古式手寫體會喺部份輔音字母上面加一點來表示文法上面嘅變化，現代式手寫體同印刷體就改為輔音字母後面加H來表示文法變化，而上加一點嘅做法，就祇會出現喺一啲仿古式書法裡面。

## 音系

## 基本文法
### 陳述句
同基爾特語族其他幾種語言一樣，愛爾蘭蓋爾文嘅主句詞序係相當少見嘅「謂－主－賓」詞序，即係話「我愛妳」喺愛爾蘭蓋爾文裡面係「愛我你」。完整嘅主句詞序係：
# 前置詞素
# 謂語（動詞）
# 主語
# 直接賓語或形容詞
# 間接賓語
# 描述地點嘅語素
# 描述方式嘅語素
# 描述時間嘅語素

例句：

### 問句
同好多情況下嘅粵語一樣，愛爾蘭蓋爾文回答是非問題嘅時候，唔會答「係」或者「唔係」，而係要重複謂語嘅動詞。但係如果謂語動詞有助動詞嘅時候，重複嘅就係助動詞。

例句：

## 參考
食鬼

《**食鬼**》（*Pac-Man*），原本又叫Puck Man，係經典嘅街機遊戲，由Namco公司嘅岩谷徹設計並由Midway Games喺1980年發行。

食鬼喺二十世紀八十年代風靡全球，係最經典嘅街機遊戲之一，遊戲嘅主角小精靈嘅形象，甚至係大眾文化符號，或者係呢個產業嘅代表形象。佢嘅開發商Namco亦將呢個形象做佢嘅吉祥物同公司嘅標誌，一直用到今日。

## 發展史
無咗一角嘅薄餅同埋圓化「口」字係岩谷徹創作呢個遊戲嘅靈感來源。

## 遊戲模式
遊戲嘅目的就係控制遊戲嘅主角小精靈食晒喺迷宮入面所有嘅豆，而且唔可以俾鬼魂捉到。

迷宮嘅四個角有大嘅閃爍點叫做大力丸，提供小精靈一小段時間，可以反過來食鬼魂。鬼魂喺呢這段時間度會變成深藍色，會向反方向走，而且通常郁嗰時比較慢。當鬼魂俾小精靈食咗，佢嘅眼重喺度，會飛返鬼屋兼再生而回復正常嘅顏色；不過食鬼既發唔到指彈射殺鬼魂，又入唔到鬼屋入面。當深藍色嘅鬼魂反白閃動時，表示大力丸嘅效力就快消失，而隨住遊戲嘅進展，大力丸嘅有效時間會越來越短。喺遊戲嘅後段，食咗大力丸時，鬼魂唔會改變顏色，但仍然會向相反方向走。

獎賞物品：
*車厘子，100 分
*士多啤梨，300 分
*橘，500 分
*蘋果，700 分
*提子，1000 分
*旗艦，2000 分
*波，3000 分
*鎖匙，5000 分

## 系列遊戲一覽
*食鬼小姐
*食鬼世界
*食鬼狂熱
*食鬼方塊
*食鬼2新冒險
*及時食鬼
*食鬼新世界
*食鬼新世界2
*食鬼新世界3
*食鬼小姐之迷宮瘋狂
*食鬼：時空歷險記
*食鬼小姐之搵金色迷宮
*食鬼全明星
*食鬼狂熱Fever
*食鬼Vs.
*食鬼Pix
*食鬼賽車

## Google紀念活動
喺2010年5月21號，為紀念遊戲誕生30周年，Google標誌改為遊戲圖片，而撳Insert Coin掣或等候十秒即可進行在線遊戲。呢個遊戲並唔係用Flash或Silverlight等流行程式整，而係用HTML、CSS同JavaScript製作而成嘅，得聲係用咗Flash。當連續撳Insert Coin掣兩次，更會出現雙打模式，各關卡都係同樣布局。遊戲嘅音效更同原裝一樣逼真，而為咗忠於原著，喺第256關Google更特別模擬因原裝遊戲程式錯誤而出現嘅亂碼畫面。遊戲原本只放喺傳統首頁48個鐘。因為好受歡迎，因此Google將當時嘅首頁改為永久版本。

喺2015年4月1號，Google響Google Maps同埋Ingress度加入咗食鬼遊戲。前者可以搵地圖嘅一個地方開始呢個遊戲，而後者就將一啲地方或者工具整做食鬼主題。

## 食鬼99
《食鬼99》係一隻由Bandai Namco開發，喺任天堂Switch平台推出嘅混戰遊戲，喺2021年4月8號推出。

## 參考


## 出面網頁
*萬代南夢宮娛樂官方網站
*[食鬼維基食鬼](https://pacman.fandom.com/wiki/Pac-Man_(game))
*食鬼影片
*食鬼線上遊戲
越野單車賽

**越野單車賽**（），有時亦被稱為 "cyclocross"、"CX"、或者"cross"，係一種單車比賽。Cyclo-cross通常喺秋冬季舉行，喺西歐國家例如比利時、荷蘭、法國，以及美國西部例如俄勒岡州相當流行。Cyclo-cross有啲部分似公路賽，有啲部分就似山地賽。Cyclo-cross嘅特色係參賽者以接近公路賽規格嘅單車進行比賽，同時需要克服唔同嘅地形，跨越障礙物。

## 簡史
Cyclo-cross 嘅起源眾說紛芸，但一般相信呢項賽事喺二十世紀初開始。當時公路單車比賽嘅賽季係夏季，部分相熟嘅選手喺賽季過後，私下約埋一齊操練，鬥快由一條村踩單車去另一條村。由於係私人搞嘅活動，規則無正式比賽咁多，於是為咗縮短距離，涉水過河、爬坡跨欄都有，唔會完全跟道路嚟行。

慢慢，呢種「私鬥」模式發展成一種獨立於公路賽嘅運動。1902年，法國人Daniel Gousseau倡議開辦第一次全國Cyclo-cross比賽。

1910年，法國單車選手Octave Lapize奪得當年環法單車賽（Tour de France）冠軍。賽後Lapize將佢嘅勝利歸功於Cyclo-cross鍛煉。此後，Cyclo-cross開始喺法國周邊嘅國家流行起嚟。

1910年，比利時舉咗首次國全國Cyclo-cross比賽。瑞士喺1912年跟隨，然後1923年嘅盧森堡、1929年嘅西班牙、同埋1930年嘅意大利都開辦咗自己嘅Cyclo-cross比賽。

1940年代，國際單車聯會（Union Cycliste Internationale，UCI）為Cyclo-cross訂立規則，UCI 喺1950年喺法國巴黎舉辦首個世界錦標賽。

Cyclo-cross喺1970年代傳到美國，首個全國性賽事喺加州柏克萊市舉行。

## 賽季及賽事
Cyclo-cross賽季通常係每年九月至翌年二月左右。目前 UCI 認可嘅賽事有以下各項：

* UCI 世界錦標賽 
* Cyclo-cross世界盃 
* Superprestige（歐洲）
* GvA Trophy（比利時）
* National Trophy Series（英國）
* US Grand Prix Cyclocross（美國）
* The Cross Crusade（美國）

## 裝備
### 單車
用於Cyclo-cross嘅單車亦稱為 "cross bike"，中文勉強可稱之為「越野公路車」。基本上接近公路單車規格，唔同嘅地方係越野公路車採用凹凸胎紋較深較闊嘅車胎取代公路車胎（增加輪胎同地面嘅抓力）、採用懸臂式制動鉗代替C形制動鉗（增加制動鉗同車轆距離，避免車胎上面積聚嘅泥土削弱制動力）、採用齒輪比例較細嘅山地車嘅齒輪代替公路車齒輪（上斜比較慳力）。由於比賽中部分路段無可避免要抬車，越野公路車嘅制動線同變速線都唔會放置喺車架上管嘅底下。

### 衣着
同公路賽選手嘅衣着差唔多，但由於Cyclo-cross通常係喺秋冬季舉行，因此長袖單車衫比較流行。而且由於有部份路段需要參賽者抬車奔跑，公路賽選手嘅硬式單車鞋喺Cyclo-cross比較罕見。

## 比賽場地
Cyclo-cross通常採用繞圈制，每一圈大約2.5至3.5公里。UCI監督下嘅比賽場地至少必需有三米闊，以鼓勵參賽選手爭取爬頭機會。場地通常包含唔同嘅地質例如草地、沙地、泥地、柏油地等等，亦包括唔同嘅地形例如平地、鈄坡、天然或者人工障礙物、甚至梯級等等。同山地車比賽場地比較起嚟，Cyclo-cross場地嘅崎嶇程度比較低一啲。

由於唔可能好似公路賽咁，有支援車跟住選手，Cyclo-cross場地通常會劃出一個區域，定為後勤支援區。當選手需要後勤人員支援嘅時候，會駛入支援區，尤如方程式賽車駛入維修站一樣。

## 技術
由於比賽場地可能包括一啲難以直接踩單車越過嘅地形同障礙物，點樣有效越過呢啲地形同障礙物就成為各參賽者嘅主要課題。對於地形例如太斜嘅鈄坡或者樓梯，選手要快速落車、抬車、越過、再上返車。至於障礙物，部分選手會抬車越過，亦有部分選手會嘗試連人帶車跳過。另外，各選手亦要適應唔同質地嘅路面對單車表現嘅影響。

## 參考

* "Cyclo-cross Organiser's Workbook". British Cycling. Retrieved September 29, 2006.

## 連出去

* Cyclo-cross Videos - Cyclo-cross選手第一身視點影片
王岐山

**王岐山**（；）係中國共產黨主要領導人之一。佢係山西天鎮人，响青島出世。佢响西北大學歷史系畢業，係高級經濟師，响1983年2月加入中國共產黨。做過中共第十五屆中央候補委員，第十六至十八屆中央委員，第十七、十八屆中共中央政治局委員，第十八屆中共中央政治局常委、中共中央紀委書記。亦做過國務院副總理，清華大學經濟管理學院研究生部兼職教授。

中共十八大之後，王岐山接管中紀委，聯合中共中央總書記習近平喺黨內進行俗稱「打老虎」嘅大規模反貪腐行動，導致多名前任同現任高官落台。2018年3月成為中華人民共和國副主席。

## 參考
俞正聲

**俞正聲**（；），浙江紹興人，中國共產黨、中華人民共和國重要領導人之一。1963年北京四中畢業，做過中國殘疾人聯合會副主席、煙台市長、青島市長。1992年中共十四大落選。收尾做咗中共山東省委常委、青島市委書記。1998年入朱鎔基內閣做建設部部長，2001年做湖北省委書記，2002年當選中共中央政治局委員，2007年做上海市委書記。2012年當選中共中央政治局常委，2013年當選全國政協主席，一直做到2018年。

佢阿哥俞強聲係美國中央情報局線人，叛逃走路去咗美國。
張德江

**張德江**（，）係中國共產黨、中華人民共和國重要領導人之一，而家做緊全國人大常委會委員長，又係其中一個中共中央政治局常委。北韓金日成綜合大學經濟系畢業，做過中共中央政治局委員、國務院副總理，管工業、電信、能源、交通。遼寧台安人。

中共十八大之後，張德江接替升做中共中央總書記嘅習近平出任中央港澳工作協調小組組長，主管港澳事務。2013年當選全國人民代表大會常務委員會委員長，一直做到2018年。

## 家庭
*張德江阿爸出身農民家庭。張德江曾經講過，「我爺爺農民，我父親工人，我12歲前生活農村，12歲出城。」
*老婆辛樹森。山東海陽人，1949年出生，長春冶金建築學院本科，東北財經大學研究生，曾任中國建設銀行副行長。 

## 工作醜聞同爭議
### 受親共報章批評
#### 行錯路線
2016年9月29號，一向立場親中共兼有中資背景報章，《成報》發表評論文章點名批評張德江。文章指主管港澳事務中共中央港澳工作協調小組組長張德江，治港路線偏執強硬，搞敵我矛盾，造成社會嚴重撕裂，文章指出張德江主導香港路線失誤，錯判形勢及民情，全國人大「8.31決定」，導致「佔中」爆發。

#### 隱瞞疫情

文章又指從2003年下令隱瞞非典型肺炎疫情，病毒由廣東擴散到香港，造成近300名港人染病死亡，可算係「香港世仇」，又形容張係香港「災星」，而**張德江隱瞞疫情釀成大禍**，廣東省衞生廳廳長黃慶道等官員被罷免，但頭目張獲江澤民撐腰就無事。

### 訪港造成擾民問題
2016年5月17號至5月19號，張德江到訪香港出席一帶一路論壇造成**[[擾民]]爭議**。佢得到香港警方封閉多條道路，令車隊胡亂行駛，逆線而行，導致交通擠塞而混亂，不守香港本地交通規則引人咎病。有香港眾志成員攔截張德江車隊。

### 發表基本法爭議性言論
2017年5月27號，張德江出席紀念香港特別行政區基本法實施20週年座談會時**使用爭議性講話**。 佢聲稱「堅定不移推動『一國兩制』偉大事業繼續前進。面對風險和挑戰，要繼續堅定不移貫徹落實基本法」、「要加強基本法宣傳教育，在香港社會普遍樹立起國家意識和法治意識，使廣大香港同胞自覺尊重基本法、遵守基本法、捍衛基本法」、「樹立國家和法治意識」。而香港大律師公會前主席石永泰質疑有關講法：「中國法治排名比香港低這麼多，為何還可以對香港法治指指點點？是不是很諷刺呢？」。

### 捲入中國黑心疫苗風波

### 同香港人會面有困難
#### 會面規矩嚴苛，泛民扭擰有拒見
張德江訪港5月18號晚上，特區政府安排晚宴並邀請包括泛民立法會議員共500人，除梁國雄、黃毓民。有議員上傳邀請函，指函上列明晚宴多項限制，包括：不得離座祝酒，並要求嘉賓交上大量個人私隱資料，甚至要證件相，更明言資料或會轉交執法機構查核。最終，多數泛民議員冇去，得工黨何秀蘭、民主黨劉慧卿、公民黨梁家傑，衛生服務界功能界別李國麟4個出席。

#### 首富稱病冇見佢
2016年5月13日一連幾日，李嘉誠有腸胃炎要小外出，重係有生之年首度缺席長和股東會。

#### 陳太冇忌諱，黃衣會張德江
由於近年香港爆發過雨傘運動，反共反建制係黃絲帶最紅，黃色成為香港政治界忌諱。但2016年5月19號，前政務司司長陳方安生身穿黃衫見中共黨員張德江，重冇跟在場人士一般節奏，做「拍拍手，笑笑口（四手代表）」，陳太一直雙手交握。雖然陳太最後有同張德江接觸，但事件已令香港人同媒體關注。

## 參考
劉延東

**劉延東**（，），漢族人，江蘇南通人；中國共產黨、中華人民共和國領導人。吉林大學行政學院政治學理論專業畢業，法學博士，海聯會第二屆理事會會長、全國婦聯第八屆常委、全國青聯第六屆（响第六屆三次常委會接替胡錦濤）、第七屆（做到第七屆二次常委會）主席。
劉雲山

**劉雲山**（，），山西忻州人，中國共產黨領導人，第十六至十八屆中共中央政治局委員、中央書記處書記，第十八屆中共中央政治局常委、中央文明委主任、中央黨校校長，做過十年中共中央宣傳部部長。
張高麗

**張高麗**（，；）係中國共產黨前高層，做過天津市委書記、國務院副總理、第十六至十八屆中共中央委員、第十七、十八屆中共中央政治局委員、第十八屆中共中央政治局常委。福建晉江人。

## 分外晴

2021年11月2號夜晚，中國女子網球員彭帥喺新浪微博度曝光自己同相差四十歲嘅張高麗有過長達十年以上嘅婚外情同性關係經歷，而張高麗嘅老婆康潔亦知情。原帖喺網傳一排後就被删咗，到當晚黑接近午夜嘅時候，中華人民共和國啲網上平台就開始封殺埋有關嘅資訊內容，其中連社交網站豆瓣度2013年韓劇《總理與我》版面都被鏟咗。

## 攷

## 出面網頁

* 国务院副总理张高丽_中国政府网 
** 张高丽同志简历_人物资料_中国政府网
無碼

**無碼**指未經打格仔處理嘅影像資料。同經過打格仔處理嘅影像資料，即係有碼相對。

## 用詞來源
先有碼，後無碼。由於有地區法律限制色情作品唔畀顯示性器官而喺相關處「打格仔」，則出現「有格仔」嘅「有碼色情片」。因此，喺相關地區非法出售未經打格仔處理嘅，就係「無碼」。

## 同議詞
無碼、步兵、無修正、無格、四仔…

## 參考

## 睇埋
*無碼影片
*色情片
露底

**露底**係走光嘅一種，即係唔小心畀人睇到裙底，多數都係指睇到底褲，亦有可能睇到屁股甚至下體。露底被認為富有色情味道，有性暗示。

露底有好多比較文雅嘅稱呼，譬如**裙底春光**、**裙底風光**、**春光乍洩**、**春光乍泄**。

喺一啲國家或地區，喺未經當事人同意嘅情況下偷睇、偷拍佢裙底、或散播偷拍裙底嘅相、視頻可能涉嫌侵犯他人私隱、性騷擾等等，屬於違法行為。

## 睇埋
*露點
*現袋
*飛釘
*《本能》
*偷拍
*《》
*瑪莉蓮夢露
*迷你裙
*透視裝

## 參考
小林可夢偉

**小林可夢偉**（**こばやし かむい**，**Kamui Kobayashi**，）係日本一賽車手。

## 出面網頁

*
子羨

**子羨**（），尊號**帝乙**，係商朝第三十任君主（一說第三十一任），係紂王辛老豆，不過唔知佢確實嘅在位時間，比較可信嘅時間係前1101年－前1076年在位。

## 生平
佢係文丁托個細仔，大佬係箕子，二佬係比干。後嚟老豆文丁死咗，由佢繼位，成為商朝君主。跟據《史記》嘅說法，商朝響佢上台之後愈嚟愈衰落。響佢繼位第二年，周開始同商打仗。響第三年，周朝發生地震，伐商呢件事因而作罷。響第十年，佢開始同人方（即東夷）打仗。亦有人話佢響晚年遷都去朝歌（即依家嘅河南淇縣）。

### 帝乙歸妹
歸妹係講子羨佢嫁個妹去西伯姬昌，但係最後都係返歸而算數。

由於先王子托怕周有朝一日會威脅到佢，所以誘騙姬歷過嚟之後即刻監禁佢，從而餓死佢。因呢件事，商周關係惡化。輪到子羨佢嘅時候，人方響度搞搞震，佢驚周會趁機搞事，所以嫁女和親，希望和好。以周嚟講，卦辭征凶，無攸利。但係嗰時周嘅勢力都係唔夠商嚟，如果同商打起仗會對周非常不利，所以和親對周反而仲好。《詩經·大明》都寫有「大邦有子，俔天之妹。文定厥祥，親迎於渭。造舟為梁，不顯其光。」而二女嫁嗰時已經過咗月圓，仲有嬬女伴嫁。不過佢哋無生仔，所以最後二女返歸。

### 征伐人方
人方係晚商時期一個位於東方、而且好強大嘅方國（即部落），而後嚟周朝就叫人方做東夷。根據甲骨卜辭，響佢在位期間至少同人方打過兩場仗。不過佢響任內都未打低人方，一直到仔紂王辛一代先至打低人方，但就因而造成國力空虛。

### 傳位
佢有三個仔，分別係大仔啟（即微子）、二仔衍（即微仲）同埋細仔辛（即紂王）。因為大仔啟同埋二仔衍都係庶出，而細仔辛係正室個親生仔，所以就立辛做太子。

不過《呂氏春秋》就話啟同辛其實都係正室生嘅，不過因為正室生啟嗰陣身份只係「妾」，而輪到生辛嗰陣身份係正室。本身子羨佢係想立啟做太子，不過一個太史反對，話「有妻之子，而不可置妾之子。」因而立辛做太子。

## 屋企
老豆：文丁托
* 大仔：微子啟
* 二仔：微仲衍
* 細仔：紂王辛

## 攷
天花板

**天花板**，又叫**天花**，係屋宇內頂。天花板可以寫畫、油油漆，或者安裝吊燈、光管、吊扇、開天窗，嚟改變室內照明同埋空氣流通嘅效用。有尐建築物嘅天花板為咗遮住管線或者增加放嘢嘅地方等原因，會再以木板等材料將原本嘅天花板遮住，變成假天花。

喺中國南方城市，第二次世界大戰前，唐樓嘅樓底特別高，所以室內感特別開揚，又因為善用空間，唔少房東鍾意喺天花底加建閣仔，自用或者再分租多一兩戶租客。

## 睇埋
*假天花
萬歲

**萬歲**（Long live），狹義上，指君主制，臣民對君主嘅稱呼，突顯出階級主義；廣義用法係祝頌語，意指千秋萬代，永遠存在。意爲有一萬歲長壽。有時有啲地非君主地方，亦要拎萬歲來稱呼某啲事物。

## 狹義詞解
*京劇《楊門女將》第三場：「快請萬歲早臨朝。」
*《金瓶梅詞話》第一回：「夫人哭曰：陛下萬歲後，妾母子何所託？」

## 廣義詞解
*《戰國策·齊策四》：「（馮諼）驅而之薛，使吏召諸民當償者，悉來合券。券徧合，起矯命以責賜諸民，因燒其券，民稱萬歲。」
*大宋蘇軾《九馬圖贊》：「牧者萬歲，繪者惟霸，甫為作誦，偉哉九馬。」

## 用詞實例
### [[電影]]
*《華爾街：金錢萬歲》

### [[電視劇]]
*《老公萬歲》

## 參考
老公萬歲

《**老公萬歲**》係2010年無綫電視電視劇，由苗僑偉、張可頤、謝天華同李綺虹主演。

## 出面網頁
*老公萬歲 - 主頁 - tvb.com
鹹書

**鹹書（成人刊物）**，即係**鹹濕書**，減筆**咸書**，係講鹹濕嘢（成人內容)嘅書，用來挑起性欲。鹹書可以相冊，或者漫畫，或者圖冊，或者係繪型繪聲嘅文字。

喺香港，比較出名嘅鹹書有「龍虎豹」、「男子漢」、「香港97」、「豪情」、「花花公子」、「閣樓」等等。另外，有尐報攤或者成人書店可能有來自外地（例如美國、日本）嘅鹹書，或者有關SM、人妻/熟女、野外露出、偷拍、同性戀等等取材比較「非主流」嘅鹹書。大部份嘅鹹書喺香港都可以公開買賣，但由於法例關係，香港市面賣嘅鹹書都要包喺一個膠套入面，俗稱「入袋」。

喺錄影帶年代，鹹書同鹹片各有自己嘅市場，好少可會撈過界。但隨住VCD、DVD等光碟面世，有尐鹹書開始隨書附送有色情內容嘅光碟（鹹碟）。

由於互聯網嘅流行，眾多鹹書都要面對色情網站（鹹網）嘅競爭，有部份鹹書出版商結業或者兼營鹹網。

## 睇埋
*鹹片
基佬

同性戀「gay」嘅發音似粵語「基」嘅發音，所以喺字幕上一般採用「基」字嚟代替「gay」字，同埋粵語嘅「佬」字代表男人，所以有「基佬」呢個詞。後尾隨「**[[同志]]**」嘅概念一同傳播，粵語詞彙「基佬」使用範圍擴大到成個大中華地區。

有套荷里活電影《斷背山》係講兩個男人嘅愛情故事，所以有啲人會用「**斷背**」呢個詞嚟形容基佬。

留意：「基佬」呢個詞包含貶意嘅成分，最好都係用返「男同性戀」

## 睇埋
* 同性戀
* 叻士
* 㚻片

## 參考
IQ非典型

《**IQ非典型**》（**Atypical IQ Show**）係香港有線電視製作一細路電視節目。2004年2月9號，節目改名做《IQ雙拼》，但係英文名重係《Atypical IQ Show》。

《IQ非典型》開播時正值香港受沙士肆虐。2003年4月全香港學校停課，細路長期留喺屋企，《IQ非典型》為細路解決愁悶。
吳卓羲

**吳卓羲**（，，），原名**吳兆棠**（），係香港男歌手同演員，籍貫廣東中山。

## 經歷
2004年嗰陣曾經被包裝為為奧運六星之一。

## 音樂作品
### 唱片

### 派台歌曲成績

## 碎料
### 「衝動」形象
吳卓羲喺唔少電視劇同電影都有飾演警察，但劇情同佢嘅角色設定往往都係偏向衝動，而且就算係劇中職級同年紀有所提升，或者部門唔同，都一樣衝動，不時成為網民一啲討論嘅話題。不過，佢其實並唔係無演過比較冷靜嘅警察角色，只係呢啲作品嘅有關討論入面，環繞佢嘅角色都相對較少。

## 參考


## 出面網頁
* 
* 吳卓羲官方網站 Ron Station
* 
*
馬國明

**馬國明**（，）係香港無綫電視（TVB）嘅經理人合約男藝員兼無綫當家小生之一，曾經四次喺《萬千星輝頒獎典禮》攞到「最受歡迎電視男角色」，喺2019年憑《白色強人》嘅唐明拎到「最佳男主角」，成為「香港視帝」。

## 個人經歷
馬國明喺香港出世，之後就同屋企人移民加拿大，後來成家回流返港。由於撞正香港不景氣，好難搵到工做，結果入咗無綫電視藝員訓練班，就開始佢多年嘅演藝生涯。

馬國明喺無綫電視藝員訓練班第14期藝員訓練班畢業，由跑龍套做起，直到《衝上雲霄》獲捧為「S4」後受到重視，喺《律政新人王II》第一次擔任第一男主角。

2004年嗰陣曾經被包裝為為奧運六星之一。

2012年，馬國明憑《On Call 36小時》嘅張一健（一件頭）喺《萬千星輝頒獎典禮2012》拎到「我最喜愛的電視男角色」。2013年，馬國明憑《衝上雲霄II》嘅高志宏大受歡迎，喺《MY AOD我的最愛頒獎典禮2013》拎到「我的最愛電視男主角」，成為「大馬視帝」，再喺《2013年度香港演藝人協會頒獎禮》拎到「電視傑出表現男演員」，成為「雙料視帝」。2018年，馬國明再憑《降魔的》嘅馬季（小馬）喺《萬千星輝頒獎典禮2017》第二次拎到「最受歡迎電視男角色」，並分別喺《觀眾在民間電視大獎》同《香港電視大獎》拎到「民選最佳男主角」同「男主角獎（劇集）」，被封為「民間視帝」；同年年底憑《宮心計2深宮計》嘅任三恕喺《萬千星輝頒獎典禮2018》第三次拎到「最受歡迎電視男角色」，係「最受歡迎電視男角色」呢個獎自《萬千星輝頒獎典禮2006》設立以嚟獲獎次數最多同打入最後五強次數最多嘅保持者。

2020年，已經入行多年，多次同視帝擦身而過嘅馬國明終於喺《萬千星輝頒獎典禮2019》中憑《白色強人》嘅唐明拎到「最佳男主角」，成為香港視帝。

## 拍拖
入行前，馬國明喺讀書時期有過一段初戀，入行後，佢承認早期同一位圈內合作過嘅女演員有一段時期相戀過，但好快因圈內身分懸殊而分手，大眾相信佢指嘅姓曾女藝人係曾華倩。

2009年，馬國明承認曾經同無綫電視花旦胡定欣因參與《舞動奇跡》相戀兩年，於2011年和平分手，現時維持好朋友身份。

2012年，馬國明因出道以來近乎無負面新聞，畀網絡討論區封為首席男神。

2017年，馬國明同黃心穎傳出緋聞，而兩人聲稱了解緊。2018年，兩人關係有進一步發展，而慢慢默認戀情。兩人喺2019年黃心穎爆出「安心偷食事件」後分手。

2020年，馬國明同湯洛雯傳出緋聞，兩人承認發展緊，並喺社交平台同步公開關係。

## 演出作品
### 電視劇（[[電視廣播有限公司|無綫電視]]）

### 電視劇（[[邵氏兄弟]]）

### 微電影（無綫電視）

### 網絡劇（[[big big channel]]）

### 電視電影

### 電影

### 短劇

### MV演出
*梁漢文《太太.太太》（1999年）
*陳曉東《從心愛你》（1999年）
*張國榮《路過蜻蜓》（2000年）
*黃子華《小小強》（2000年）
*許志安《昨遲人》（2001年）
*車婉婉《不必剎掣》（2001年）
*楊千嬅《楊千嬅》（2002年）
*李蘢怡《夜遊杜拜》（2002年）
*方皓玟《戀上痛苦》（2002年）
*陳曉東《娛樂無窮》（2002年）
*陳奕迅《少見不怪》（2002年）
*許志安《安哥之歌》（2003年）
*盧巧音《命犯桃花》（2003年）
*吳日言《說中了》（2005年）
*郭芯其《冰點》（2006年）

### 廣告
*Men Skin Centres by Bella（2006年至今）
*新世界電訊IDD009（2007年）
*壽桃牌燕麥拉麵（2008年）
*10分鐘電視廣告特輯「樓按提款」（2009年）
*DSC德爾斯電視廣告（2011年-2014年）
*美迪寧廣場電視廣告（2011年）
*無煙生活健康貼士（2012年）
*Mon Petit奶粉（2012年）
*馬爹利洋酒（2016年）
*內絡必安（2016年）
*譚仔雲南米線（2018年）
*VISA信用卡（2018年）
*Expedia（2018年）

### 其他演出
*2009年：大城小聚（多倫多新時代電視，嘉賓）
*2009年：多倫多華裔小姐競選（特別表演嘉賓）
*2011年：紐約華裔小姐（特別表演嘉賓）
*2013年：名媛望族馬來西亞雲頂演唱會（演出嘉賓）
*2015年：“最愛HK”香港TVB群星新加坡演唱會（六大主唱之一）
*2015年：2015澳洲TVB嘉年華（演出嘉賓）
*2015年：SCTV - TVB 強強聯手 締造越南電視新境界（演出嘉賓）
*2016年：2016新加坡TVB嘉年華（演出嘉賓）

### 主持節目
*2007年：廣州番禺長隆旅遊：戲王群英會（嘉賓主持）
*2015年：學是學非（第二輯）（第9集嘉賓主持）
*2015年：Do姐去Shopping（第11-15集主持）
*2016年：有乜好過去camping - 德國篇
*2017年：Do姐再Shopping（嘉賓主持）
*2018年：降魔的 捉妖遊戲（嘉賓主持）

## 歌曲作品

## 無綫官方月曆
*2004年11月 合作拍攝：黎諾懿、胡定欣、陳鍵鋒、唐寧、黃宗澤
*2005年7月 合作拍攝：林文龍、葉璇
*2006年9、10月 合作拍攝：陳豪、蒙嘉慧、楊秀惠、鄭健樂、楊怡、馬浚偉、陳山聰、黃長興
*2007年3月 合作拍攝：陳錦鴻、鍾嘉欣、李詩韻
*2008年3月 合作拍攝：林文龍、蒙嘉慧、黎諾懿、金剛
*2009年5月 合作拍攝：蒙嘉慧、楊思琦、黎諾懿、李詩韻
*2013年4月 合作拍攝：吳卓羲、羅仲謙、蕭正楠、黎諾懿、王浩信、陳智燊
*2014年12月 合作拍攝：郭少芸、馬德鐘、姚子羚、郭羨妮、江美儀、蘇玉華、林夏薇
*2015年3月 合作拍攝：黃智雯、袁偉豪、謝東閔
*2016年封面 合作拍攝：佘詩曼、萬綺雯、王浩信、黃智雯等
*2017年10月 合作拍攝：馬浚偉、蕭正楠、胡定欣、劉心悠、陳煒
*2018年封面 合作拍攝：蕭正楠、胡定欣、黃智雯等

## 曾擔任大使
*2012年：「無煙大使」

## 獎項同提名
為確保關聯性，以下只列出馬國明出道至今嘅個人獎項。

### 萬千星輝頒獎典禮

### TVB 馬來西亞星光薈萃頒獎典禮

### 星和無綫電視大獎

### TVB獎項

### 壹電視大獎

### YAHOO!搜尋人氣大獎

### 觀眾在民間電視大獎

### 其他獎項

## 註

## 出面網頁

* 
* 
* 
* 
* 
* 
* 
* 
* 馬國明官方國際歌迷會論壇
*
產權

**產權**（Property rights），指佔有、使用、轉讓嘅三大財產所有權。

## 資本主義者解說
根據張五常嘅定義，產權唔係指對物件嘅擁有權，而係包含以下嘅三項權利：
*自由轉讓權（Right to transfer）：你可以把你擁有產權嘢轉讓畀人。
*獨立收入享受權（exclusive right to derive income）：你可以將你擁有產權嘅嘢所產生嘅收入歸為己有。
*私人使用權（exclusive use right）：你可以決定你擁有產權嘅嘢點去用、畀邊個用。

## 共產主義者解說
*轉讓權：自由轉讓權由國家權力中心擁有。
*收入享受權：所有人都可以得到由生產所得嘅收入，不過要由中央分配。
*共同使用權：由中央「平均分配」到所有人，個人先有得自行處理嗰個份量嘅嘢。

## 相關
*共有產權
*私有產權
*知識產權

## 參考


## 出面網頁
私有產權

**私有產權**原本係解「私人擁有產權」，由產權擁有人控制。

理解上，自己就係自己、自己個老婆就係自己個老婆自己，而非自己個老婆、自己個老婆啲錢係佢自己，自己啲錢係自己。私有產權，入面係冇「菠蘿雞主義」。

## 睇埋
*自私
*財閥
*地產霸權
共有產權

**共有產權**原本係解「共同擁有產權」，馬列共產主義派別嘅精粹，任何可包含產權嘅部份都由共產黨控制。

理解上，可解講成自己並非自己而係大家、人哋老婆係自己個老婆，又係所有人個老婆；人家啲錢係我自己啲錢，無論我自己有冇錢同人分都好，我都可以分到人地啲錢。共有產權，入面係有「菠蘿雞主義」。

## 分黨分派
指令經濟下，進行國有產權宣誓，並由政府或中央向人民分配；或幻化為無政府主義下，由所有人共同擁有，共同使用。

## 睇埋
*搞人老婆
*獨裁
*私有產權
黃宗澤

**黃宗澤**（**Bosco Wong**，）係香港男藝員，東亞唱片旗下合約歌手。2017年唔同無綫電視續約，結束18年賓主關係，然後加盟邵氏兄弟，主力喺中國內地發展。2021年9月，黃宗澤再重返無綫電視。
## 經歷
2004年嗰陣曾經被包裝為為奧運六星之一。

## 參考來源


## 出面網頁
* 
* 
* 
* 
* 
* 
* 
* 

類:香港電視男演員
類:香港電影男演員
類:香港男歌手
類:無綫電視男藝員
路易斯卡爾華

**路易斯卡爾華**（）係葡萄牙電單車賽車手。喺2012年第五十九屆澳門格蘭披治大賽電單車排位賽，佢揸嘅電單車撞咗埋防撞欄，佢傷重而死。

## 出面網頁
* 
* 
*
遊戲王Online

**遊戲王online**（日文：遊☆戯☆王ONLINE），由Konami專利營運，向全球玩家提供遊戲王（遊戲王集換紙牌遊戲）線上遊玩服務，只係飽受侵權被迫終止服務。其後，Konami推出另一隻網上遊戲，《Yu-Gi-Oh! Duel Arena》，亦因該問題喺2015年3月27號正式停運。

## 服務特色
*首個舉辦遊戲王線上公式比賽。
*除維護外，全天候合法營運。
*初始卡組不限時免費。「Duel Arena」版可限次數免費租用卡組。
*會員收費系統，商品以虛擬卡包為主。「Duel Arena」版可由對戰中免費賺取商城點數。
*即時網上對戰系統，自動處理效果同連鎖。
*相比真實OCG同TCG，禁卡表另行設計，獨立使用週期。
*動畫角色、原創人物「NPC」，獨特風格、動畫同配音員演出。
*卡片最新、最主面，並比盜版少好多BUG同閃退。
*全球性同身份政策，會員需事先選擇國籍。
*正規制度下，有薪職員向用戶提供客戶支援服務。

## 同「CPU」對戰
遊戲入面，玩家可以盡可能同原有NPC、漫畫、動畫人物嘅非玩家角色（NPC）對戰，武藤遊戲、遊城十代等。多次決鬥令友好程度增加，卡組到一定程度增強，生成友誼物品，都可以得到卡片。

### NPC角色
遊戲分不同部份，DUEL EVOLUTION同DUEL ACCELERATOR。下面只例舉系列裡面部分NPC角色。

**[[遊戲王－怪獸之決鬥]]**部分角色。
*闇遊戯
*真崎杏子
*海馬瀬人
*城之内克也
*獏良了
*馬利克

**[[遊戲王－怪獸之決鬥GX]]**部分角色。
*遊城十代
*天上院明日香
*万丈目準
*約翰安德生
*丸藤亮
*艾德・菲尼克斯

**[[遊戲王5D's]]**部分角色。
*不動遊星
*十六夜
*龍亞
*龍可
*鬼柳京介

## Yu-Gi-Oh! Duel Arena

《Yu-Gi-Oh! Duel Arena》（非正式譯名：遊戲王決鬥場）係《遊戲王Online》後第二個官方線上遊戲。以網頁版、免安裝為特點，重視遊戲王卡網上對戰平台，2014年6月26號開。

## 同盜版競爭
遊戲王在線玩只有Konami專營嘅遊戲王Online。

同正版存有版權爭議問題者，較大型嘅有Ygopro(ADS)。Ygopro官網發言人指，「This website is not affiliated with Konami in any way」，即等同佢哋話咗自己並冇喺獨家營運者Konami手上得到合法營運權。

只有英文介面，用戶需完全手動處理遊戲過程嘅Dueling network網頁版，同樣存有版權爭議性。

現時除Konami外，後者好大可能非法提供「『遊戲王』產品」，難以爭辯，只係未有相關法律案件。

### Ygopro
Ygopro系統提供自動對戰「遊戲王」卡程式同連線功能。由ygopro.co官網指出：「YGOPRO mod by Percival18」。

ygopro.co官網版本提供免登記並免費服務（美國同歐洲服務器），有計分區比會員。Ygopro部份功能有：自動抽卡、洗牌、處理效果同「連鎖」；同人工智能或玩家對戰...等。

#### 好壞處
#比較正版同埋其盜版作品，免費同平價。但同時Bug較多、成日斷線、程式出錯強退。
#多種語言、多個版本。唯有少數版本可自動更新，包括英文版。其他版本用家要手動打上更新補丁。
#卡片收錄量最貼近正版，甚至動漫原創卡。但牌庫重有部份卡片無收錄。
#可以唔使第三方服務端，兩人直接連線到對方IP即可決鬥。但同陌生人進行會有安全性問題。
#可以Tag Force 2vs2 搭檔決鬥（四人同樂）、進行騎乘決鬥，部份版本唔具備，包括簡體中文版。
#可以利用內建線上（Online）伺服器直接揾人決鬥。盜版官服唔穩定，有時需要模擬區域網絡軟件「Hamachi」取代。
#可自行修改顯示介面同卡片效果。IP連線由房主程序作主，出現篡改規矩同效卡風險。
#而家有AI對戰功能。但AI會嘥晒啲卡，無視效果重複，如魔法筒同埋聖防一齊連鎖；無視一時休戰而作出攻擊，唔識「計數」，甚至「自殺」。盜版AI比唔上正版作品，但單卡處理、少步驟可改善情況。
#玩家水準落差大，導致遊戲環境差。免費、簡易安裝，同時令門檻低，因而受小學雞重用；加上官方計分制唔全面，冇身份驗證。搞到玩家名亂作、身份混亂；玩家強退、罵戰、灌水情況嚴重。

## 參考


## 出面網站
**遊戲王法定網站**
* 遊戲王實卡，KONAMI全球官網
* Yu-Gi-Oh! Duel Arena | KONAMI（英文）

**遊戲王非法定網站**
* Ygopro官網（英文）

類:網上遊戲
唐詩詠

**唐詩詠**（，）原名**唐思盈**，係香港女演員，香港出世。佢2003年加入無綫電視去到2022年。有演過電視戲，亦有拍廣告同電影。佢同楊洛婷係圈中閨蜜。

## 演出

### 電視劇

### 電影

## 演出作品
### 主持

### [[電視節目]]

### [[音樂錄像]]

## 廣告及代言

## 參考

## 出面網頁

* 
* 
* 
* 
* 
* 
* 
* 
* 
*
劇集

**劇集**（）係指響電視台或者互聯網上面播放嘅單元劇或者連續劇作品，其中響電視上面播放嘅叫做**[[電視劇集]]**、響網絡上面播放嘅叫做**[[網絡劇集]]**。電台播放啲廣播劇集都屬於劇集。

## 劇集類型
### 格式 (Format)
*電視劇
*廣播劇
*網絡劇
*單集劇
*單元劇
*連續劇
*系列劇
*改編劇
*翻拍劇
*動畫劇
*戲曲
*類戲劇
*故事劇/劇情劇
*音樂歌舞劇
*舞台藝術劇
*合拍劇
**兩岸合拍劇
*短劇

### 觀眾 (Audience)
*兒童劇
*青春劇
*女性劇
*肥皂劇
*偶像劇
*同志劇

### 場境 (Setting)
*鄉土劇
*動作劇/武打劇
**間諜劇
**動作驚悚劇
**超級英雄劇
*警匪劇
*醫療劇
*武俠劇
*古裝劇
*宮廷劇
**宮鬥劇
**清宮劇
*神話劇
*穿越劇
*功夫劇
*時代劇
*運動劇
*戰爭劇
**抗戰劇
*軍旅劇
*政治劇
*歷史劇
*災難劇
**末日劇
*冒險劇
*西部劇
*玄幻劇
*奇幻劇
*科幻劇
*公路劇
*賀歲劇

### 心情 (Mood)
*劇情劇
**犯罪劇
**歷史劇
**倫理劇
***家庭倫理劇
**文獻紀錄劇
**律政劇
**心理劇
*悲劇
*喜劇
**情景喜劇
**儀態喜劇
**棍棒喜劇
**黑色喜劇
**恐怖喜劇
**浪漫喜劇
**劇情喜劇
*青春劇
*愛情劇
*恐怖劇
**殭屍劇
**喪屍劇
*懸疑劇
*邪典劇

### 色情 (Porn)
*情色劇
*色情劇

### 地區（Area）
*華語劇集
**港劇
**陸劇
**台劇
*美劇
*日劇
*韓劇
*泰劇
曹敏莉

**曹敏莉**（**Mandy Cho**，）係前香港女藝人。

## 出面網頁

類:香港主持人

類:前無綫電視女藝員
類:香港電視女演員
敏莉
女王辦公室

**女王辦公室**（），原名《**殭屍奶奶再戰戈師奶**》，係香港戲一齣，電視廣播有限公司時裝處境喜劇。套戲高清技術拍攝，由汪明荃、杜汶澤、何韻詩同吳卓羲領銜主演，監製黃偉聲。每集半個鐘。

戲中「傳奇坊」，取景自旺角朗豪坊，而公共屋邨背景，就取自將軍澳景林邨。
徐子珊

**徐子珊**（，）係經參選香港小姐出道嘅女藝人，2004年香港小姐冠軍。佢鄉下係廣東惠州博羅。2019年底，徐子珊宣佈息影。

## 出面網頁
* 
*
秦檜

**秦檜**（）係南宋丞相，因為將莫須有罪名加喺岳飛身上，砌佢生豬肉而出名。

長期以嚟，秦檜一直被當時嘅南宋朝廷主戰派、民間視為漢奸或賣國賊。《宋史》對佢有咁嘅評價：「檜兩據相位者，凡十九年，劫制君父，包藏禍心，倡和誤國，忘仇斁倫。一時忠臣良將，誅鋤略盡。」

紹興二十五年（1155年），秦檜瓜老襯，宋高宗詔贈申王，謚號忠獻。佢嘅便宜仔秦熺想繼承相位，不過宋高宗拒絕咗。

宋寧宗開禧二年（1206年）四月，韓侂冑下令褫奪秦檜嘅王爵，改謚號叫做繆醜，宋理宗寶祐二年（1254年）再改謚號做繆狠。

## 出面網頁
莫須有

**莫須有**，意思係「唔一定要有」。源於秦檜誣害岳飛呢件事。呢家表示生安白造嘅罪名。

## 歷史
南宋嗰陣，宋高宗嗌埋秦檜一齊嚟屈岳飛，唔想佢去打金國，費事到時岳飛救翻佢老頭宋徽宗同佢大佬宋欽宗翻嚟，佢做唔成皇帝，佢就夾硬話岳飛謀反。

韓世忠就質問秦檜，問佢憑咩話岳飛謀反，秦檜就同佢講咗三隻字：莫須有。即係講（證據）唔一定要有。

## 字面解釋
*莫：唔係，唔。 
*須：肯定，一定，事必。
賣底褲

**賣底褲**，故名思義即係將啲底褲攞去賣，畀有人話係依家嘅「香港文化」。做嘅原因可以有好多：比較現實嘅就係冇錢、其他就係純粹為興趣、更加有人係用佢嚟做性暗示。無論係港男定港女，都會有啲鍾意賣自己條底褲，有時甚至係即剝即賣，亦有全職嘅生意人，專係賣新嘅底褲。

## 攷
氹仔事件

**氹仔事件**，係澳門衝突，時爲一九六六年，當時澳門由葡萄牙統治。澳門氹仔坊舍增修校舍，因爲氹仔學校擴建問題，同當時澳門當局起爭執，澳門警察對當地市民動粗，造成24人傷亡，1人被捕。其後澳門中華總商會同當局談判被拒絕。

同年12月3號，事件演化成總督府門前嘅衝突，是為一二三事件。
平方英里

**丁方英里**（Square mile，減筆sq. mi.），又寫**平方英里**，英制面積單位。一丁方英里，面積同邊長一英里嘅正方形一樣。
皇家

**皇家**係王室或者王室所有。有時亦指有君主嘅政府。

## 香港
香港英治時期，皇家就指香港政府。皇家人就係公務員，皇家飯指政府供飯，皇家地係官地。亦有皇家香港警察。
醫院

**醫院**（英文**Hospital**），亦叫**病院**，係醫病嘅樓，畀病人醫治，有醫生同護士駐守，亦有醫療設備。醫院通常有病牀，畀病人留醫。

醫院設備齊過診所。

## 睇埋
*私家醫院，係私人經營嘅醫院，病人要「用者自付」。
*公立醫院，係政府出錢經營嘅醫院。
T Town

**T Town**係香港一個購物商場，地址係天水圍天華路30到33號。一期同二期喺1999年到2000年陸續起好，啱啱起好嗰陣，商場叫**頌富商場**（），到2010年先改成**頌富廣場**（）2017年3月改做而家嘅名。

因為呢個商場夾喺天頌苑同埋天富苑中間，所以叫「頌富廣場」。頌富廣場分做一期同二期，跨過天水圍新市鎮南部同北部，有三層咁高，建築樓面面積係36,700平方米。

起呢個商場嘅係香港房屋委員會，佢曾經係呢個商場嘅業主，重管埋個商場。但係2005年之後，房委會就將佢交畀領匯打理。

## 睇埋
* 頌富站

## 攷

## 出面網頁
* 頌富廣場
中華中學

**中華中學**係唐字，指：

*新北市私立中華高級中學，喺台灣新北市土城區。
*南京市中華中学，喺中國江蘇省南京市。
*中華中學 (香港)，香港一間左派中學。
中華中學 (香港)

**中華中學**（**Chung Wah Middle School**）係香港一中學。一九六七年，六七暴動期間，學校蔑視香港政府法令，師生參與暴動同整土制炸彈，敎育司勒命停校。

## 史
中華中學，係黃冷觀喺一九二六年創辦。黃氏唔只係做校長，佢亦係《大光報》主筆。

一九三八年黃冷觀死，仔黃祖棻（Wong Cho Fun）接手。由於一九四一年日本侵港，黃祖棻遷校廣西柳州。

香港重光之後，一九四六年，在港復校。地址香港羅便臣道一百廿三號，校舍有兩層，有寄宿。

黃祖棻親中國共產黨，學校畀政府睇實。

一九五八年八月。香港政府發現校舍係危樓，而一度封閉。

## 學生整炸彈搞到學校被關閉
一九六七年，六七暴動，中華中學唔少師生參與其中，因為罷工罷課得不到香港市民響應，鬥委會於是將暴動升級為連串土製炸彈襲擊，左派恐怖份子係香港通街放炸彈，搞「遍地菠蘿」想整死香港，左派恐怖份子宣稱「菠蘿」係用嚟炸平暴嘅警察，但係炸傷炸死咗好多都係香港平民百姓，反而搞到左派自己同係背後支持暴動嘅中國共產黨係香港嘅形象越來越神憎鬼厭。十一月廿七號深夜，中華中學嘅學生蕭偉民係校內嘅實驗室同左派暴徒一齊整炸燀，但係發生意外爆炸，哩個十八歲中華中學男學生被炸到重傷，佢俾自己有份整嘅炸斷咗一隻手，其他整炸彈嘅暴徒係意外發生後走嗮，掉低哩個重傷嘅中華中學學生，差人到場後叫十字車送佢入醫院救治，係現場又起出大批武器，差人之後拘咗五個涉案恐怖份子。香港政府係事發後因為中華中學被用作整炸彈，所以係爆炸案發生後下令封閉學校，教育司署安排學生轉校。係七月起周圍放炸彈嘅左派宣稱受到迫害，十二月三號，校長黃祖棻因敎唆學生製造炸彈，同參與暴亂被補。佢係鬥委會委員之一。十二月十三號，六七暴動漸趨被平息，中華中學請求敎育司解封學校，但遭到敎育司拒絕。

由於中華學校不得復辦。一九六九年，黃祖棻改名做**育華中學**，學校直到一九八零年，不敵政府資助學校競爭而結束。

## 舊生
*董建華
*梁愛詩，讀初中，黃冷觀係佢外公。黃祖棻係佢大舅父。
*黃祖耀，又叫黃苗子，畫家。黃冷觀嘅仔。

## 參考資料
天峨

**天峨縣**（壯語：Dienhngoz Yen），係中國廣西壯族自治區河池市轄下嘅一個縣。面積3196平方千米，人口16.4萬，其中壯族人口9萬，大概佔咗成個縣總人口嘅57%（2010年）。郵政編碼547300。縣人民政府喺六排鎮。

## 行政區劃

下轄2個鎮、7個鄉：
*鎮：六排鎮、向陽鎮。
*鄉：岜暮鄉、八臘瑤族鄉、納直鄉、更新鄉、下老鄉、坡結鄉、三堡鄉。

## 物產
*土特產品：油桐、金花茶、六畫山雞。

## 旅遊景點
* 大山原始森林
*里湖度假村
* 雙龍瀑布

## 出面網頁
*  天峨縣人民政府網
港九各界同胞反對港英迫害鬥爭委員會

**港九各界同胞反對港英迫害鬥爭委員會**，減筆**鬥委會**，喺香港1960年代嘅一個恐怖組織，喺由滲透入香港嘅中國共產黨人員組成，喺中華人民共和國搞文化大革命期間，工聯會話事人楊光成立鬥委會宣稱要針對港英政府嘅統治發起暴動，到1967年7月升級為街頭炸彈恐怖襲擊，指示左派暴徒喺香港周圍放炸彈，鬥委會話啲炸彈喺用嚟對付警察，但喺被炸死嘅好多都係市民，又搞殺人放火燒死林彬。雖然鬥委會喺六七暴動嘅主事組織，但由新華社香港分社喺上層指揮。

## 思想（歌仔）
*反港英迫害鬥爭委員會
*港英係紙老虎睇嚟兇惡，其實內心發茅
*向美帝投靠，敵視中國人民
*港英殺害我愛國同胞，露出豺狼面貌
*四罵法西斯，不識乾坤轉，中國就快強大，點到你亂來
*香港同胞醒，誓同港英鬥
*百幾年血債，定要總清算
*法西斯蠢人做蠢事，螳臂擋車，實死冇生
*鬥委會心頭未驚過

## 參考資料
南丹

**南丹縣**（壯語：Namzdan Yen），係中國廣西壯族自治區河池市轄下嘅一個縣。面積3916平方千米，人口291421人，其中壯族人口9萬，大概佔咗成個縣總人口嘅33%（2010年）。郵政編碼547200。縣人民政府喺城關鎮。

## 行政區劃

下轄7個鎮、5個鄉：
*鎮：城關鎮、大廠鎮、車河鎮、芒場鎮、六寨鎮、月里鎮、吾隘鎮。
*鄉：羅富鄉、巴定鄉、中堡苗族鄉、八圩瑤族鄉、里湖瑤族鄉。

## 物產
*土特產品：黃臘李、長角辣椒、六龍茶、丹泉酒、南丹瑤雞。

## 旅遊景點
*六寨自然風景區

## 出面網頁
*  南丹縣人民政府網
暴動

**暴動**又叫**動亂**、**暴亂**、**騷亂**、**群體性事件**（中國大陸專用），係指參與嘅人（暴徒）透過包括但唔單止破壞公物、打殺搶燒同恐怖活動，發泄對國、地方政府、政治、政黨、企業或者人嘅唔滿意。

## 例子
*  六月暴動
*  紐約徵兵暴動
*  二二八事件
*  雙十暴動
*  天星小輪加價騷亂
*  六七暴動
*  1992年洛杉磯暴動
*  1998年5月印尼騷亂
*  2008年藏區騷亂
*  2008年希臘騷亂
*  2016年旺角警民衝突
*  /  同佐治弗萊案有拏褦嘅示威

## 對付手法
*軟硬兼施懷柔政策
*戒嚴令
*防暴隊

## 睇埋
* 防暴
* 個人主義
* 本土主義
* 反共
扁頭泥蜂

**扁頭泥蜂**，學名*Ampulex compressa*，泥蜂一種，以控制曱甴繁殖而聞名。佢身黑而長，帶綠光澤，體形唔大。

## 名
英文名**emerald cockroach wasp**或者**jewel wasp**，外觀有如珠寶或綠寶石，而以針對曱甴而生。

## 繁殖
公乸交尾完。隻乸會搵隻曱甴，用刺注入毒汁，等佢癱住唔郁。唔郁方便佢對準，第二次用刺入腦，用另一隻毒汁，令佢無咗咁啲反射作用，可以任由蜂控制。隻蜂會拉佢觸鬚，要佢點行就點行。行到至窿內，乸就喺佢肚內生卵。之後乸出，用石仔封窿。

卵會成幼蟲，食曱甴內臟，在喺裏面變蛹成蟲，破畀曱甴而出。
馬禮遜

**馬禮遜**（**Robert Morrison**；），英國傳敎士。佢入咗倫敦傳道會（London Missionary Society），他是基督新教第一位來華的傳教士，他於一八零七年九月四日踏足澳門。長時留喺澳門同省城。佢傳敎雖受制大清國例，但可謂大清下，基督新敎嘅奠基人。佢最後死喺省城。因要傳敎之故，通曉廣東話，出過《英華字典》同唐字《聖經》，一八一八年他指示米憐（William Milne，1785-1822）在馬六甲創辦英華書院，學校最後搬到香港。佢有仔馬儒翰，同爲傳敎士，有份喺香港早期政府做事。

馬禮遜父母係蘇格蘭人，不過佢生於英倫。
巾幗梟雄之義海豪情

《**巾幗梟雄之義海豪情**》係香港無綫電視電視劇，2009年電視劇《巾幗梟雄》嘅姊妹劇，由黎耀祥、鄧萃雯、黃浩然、陳法拉、惠英紅、岳華、謝雪心、敖嘉年、胡定欣、麥長青、郭峰主演，監製李添勝，2010年播。

呢部片嘅第6集入面，劉醒同梁非凡嗌交部份成日俾好多中國大陸網民喺AcFun同bilibili惡搞，尤其係「吔屎啦，梁非凡」嘅金句惡搞得最多。

## 睇埋
*《巾幗梟雄》
*《巾幗梟雄之諜血長天》
*《巾幗梟雄之懸崖》
李添勝

**李添勝**（，），人稱「添哥」、係香港前電視劇監製同電影演員，1968年一入行就效力無綫電視，製作過60幾部電視劇、到2015年底拍完賀歲劇《財神駕到》後正式退休。直至到2016年3月17號應TVB舉行嘅榮休晚宴，好多一眾藝人都有出席，同時佢唔再續約、結束同無綫電視48年賓主關係https://hk.on.cc/hk/bkn/cnt/entertainment/20160317/mobile/bkn-20160317210639038-0317_00862_001.html。

## 作品
### 電視劇（[[無綫電視]]）
#### 編導/監製
*1975年：夜深沉
*1976年：二叔
*1976年：狂潮
*1977年：家變
*1978年：強人
*1978年：大亨
*1978年：奮鬥
*1979年：天虹
*1979年：網中人
*1980年：親情
*1980年：亂世兒女
*1981年：過客
*1981年：火鳳凰
*1981年：富貴榮華
*1982年：新民間傳奇之韓嫣翠
*1982年：荊途
*1982年：獵鷹
*1983年：鴨仔里春光
*1983年：夾心人
*1984年：鹿鼎記
*1985年：呂四娘
*1985年：遊龍戲鳳
*1985年：我愛伊人
*1985年：楊家將
*1986年：執位夫妻
*1986年：哥哥的女友（單元劇）
*1987年：男兒本色
*1987年：書劍恩仇錄
*1988年：阿德也瘋狂
*1988年：風流父子兵
*1989年：霓紅姐妹花（電視電影）
*1989年：綫人（電視電影）
*1990年：踏盡江湖路（電視電影）
*1990年：越柙飛龍（電視電影）
*1990年：夕陽戰士（電視電影）
*1990年：霓紅姐妹花續集（電視電影）
*1993年：大頭綠衣鬥殭屍
*1994年：射鵰英雄傳
*1994年：瑪莉的抉擇（電視電影）
*1995年：愛到盡頭（電視電影）
*1995年：神鵰俠侶
*1996年：笑傲江湖
*1997年：天龍八部
*1998年：鹿鼎記
*1999年：雪山飛狐
*2000年：碧血劍
*2001年：美麗人生
*2001年：肥婆奶奶扭計媳（2012年喺翡翠台首播）
*2002年：轉世驚情（海外首播）
*2003年：黑夜彩虹
*2003年：西關大少
*2004年：楚漢驕雄
*2005年：開心賓館
*2006年：鐵血保鏢
*2007年：迎妻接福
*2008年：搜神傳
*2009年：幕後大老爺
*2009年：巾幗梟雄
*2009年：碧血鹽梟
*2010年：鐵馬尋橋
*2010年：巾幗梟雄之義海豪情
*2011年：我的如意狼君
*2012年：天梯
*2013年：神探高倫布
*2014年：宦海奇官
*2016年：巾幗梟雄之諜血雌雄
*2017年：財神駕到

### 電影（導演）
*1987年：開心快活人

## 演出
### 電視劇（[[無綫電視]]）
*1976年：民間傳奇之喬老爺上轎
*1976年：睇開D啦
*1977年：袋鼠絲苗為兩餐
*1978年：袋鼠絲苗為兩餐第二輯
*1978年：孤家寡人
*1982年：新民間傳奇之韓嫣翠
*1989年：淘氣雙子星 飾 朱Sir

### 電視節目（[[無綫電視]]）
*歡樂今宵 飾 掃街茂

### 電視劇 ([[香港電台]])
*1970年代：獅子山下（十年後）

### 電影
*1974年：大鄉里
*1974年：太平山下
*1974年：天天報喜
*1975年：陳夢吉計破脂粉陣
*1975年：扭計祖宗陳夢吉
*1976年：星座奇趣錄
*1976年：大鄉里與掃街添
*1976年：女人呢樣嘢
*1977年：阿茂正傳
*1977年：你係得嘅
*1977年：出術
*1978年：偷食搶食搵飯食
*1978年：鬼馬狂潮
*1979年：各師各法
*1980年：懵佬，大賊，傻偵探
*1980年：摩登土佬
*1981年：千王鬥千霸
*1982年：賊王之王
*1987年：開心快活人

## 歌曲
### 單曲
*1976年：生意難做賭易撈（收錄於合輯《女人呢樣嘢》）
*1976年：掃街添自嘆（收錄於合輯《女人呢樣嘢》）
*1977年：發達夢（合唱：李添勝、沈殿霞，電影《妙計發橫財》插曲，收錄於合輯《有心未算遲》）
*1977年：妙計發橫財（合唱：李添勝、夏雨、劉一帆、盧海鵬，電影《妙計發橫財》主題曲，收錄於合輯《有心未算遲》）

## 常用演員
*黎耀祥
*黃浩然
*唐詩詠
*敖嘉年
*鄧萃雯
*馬浚偉
*吳美珩
*黃智賢
*岳　華
*惠英紅
*姚子羚
*謝雪心
*李成昌
*馬海倫
*龔嘉欣
*陳山聰
*蕭正楠

## 參考

## 出面網頁
*南方網
*香港電影資料館 - 李添勝
*香港影庫 - 李添勝
*《巾帼枭雄》要拍第3部
李香琴

**李香琴**（），真名「**李瑞琴**」，廣東順德人，粵劇界出身，係香港電影同電視劇女演員，係無綫電視前部頭合約女藝員。以前住喺澳門，讀勵群小學；自細鍾意粵劇，16歲踏足舞台，曾經有「二幫王」（「二幫」即粵劇中第一女配角）之稱，同當時九位著名「二幫花旦」合稱九大姐。

## 扮演
響粵語片年代（1970年代同之前），李香琴主要扮演反派，奸妃呢類角色。不過到咗1980年代，李香琴扮演嘅角色多元化咗好多，開始扮演慈祥阿媽，慈祥嫲嫲呢類角色。

## 演出
### 電視劇
* 《當代男兒》
* 《他來自江湖》
* 《龍鳳呈祥》
* 《溏心風暴之家好月圓》
* 《情越雙白線》
* 《公主嫁到》
* 《盛世仁傑》

### 電影
* 《大富之家》
* 《家有囍事》

## 電視圈人際關係
佢喺香港同新加坡電視圈嘅人際關係都好好。喺佢離世嗰陣，好多兩地藝人都表達難過不捨。例如，陳漢瑋就曾經話過佢親切、樂觀，完全無明星架子。李南星亦話佢喺演藝圈有好多契仔契女，同佢合作學到好多嘢。

## 攷


## 出面網頁
*
*
*
馬儒翰

**馬儒翰**（**John Robert Morrison**；），係英國通事，亦係傳教士。佢喺澳門出世，係名傳敎士馬禮遜嘅第三個細路，第二個仔。返過英國受敎育，亦跟過老頭去馬六甲英華書院，學過唐話，因此佢寫過唔少繙譯，好似《聖經》咁。香港開埠佢有份幫手，供職香港政府，職務爲輔政司。不過佢無耐喺香港發燒而死，可能死喺當時未爲人所知，攞咗好多人命嘅發冷病。

## 職
馬儒翰一開埠就喺香港政府做事。由於香港總督長期在外，處理與大清之問題，馬儒翰打理唔少香港開荒事宜。

## 死訊
馬儒翰喺一八四三年八月卅一號死，當時寫佢朝早死去。時值香港夏季疫症肆虐，香港可以去得澳門避就避。早幾日，廿五號，連政府官員都搬到澳門，過咗成個月先返香港。

## 註

類:傳教士
巾幗梟雄

《**巾幗梟雄**》係香港無綫電視電視劇，由黎耀祥、鄧萃雯、吳卓羲、岳華、商天娥、謝雪心、惠英紅、胡定欣、徐淑敏、敖嘉年、梁証嘉主演，監製李添勝，2009年播。

## 睇埋
*《巾幗梟雄之義海豪情》
*《巾幗梟雄之諜血長天》
*《巾幗梟雄之懸崖》
巾幗梟雄之諜血長天

《**巾幗梟雄之諜血長天**》（）係香港電視廣播有限公司以高清技術製作民初恩仇電視劇，全劇共30集，由黎耀祥、胡杏兒、蕭正楠同馬賽等人主演，監製李添勝。套劇係《巾幗梟雄》同《巾幗梟雄之義海豪情》嘅姊妹劇，亦係2013無綫節目巡禮劇集之一。

## 演員表
### 抗日游擊隊

### 江家

### 張家

### 武田家 / 日本皇軍

### 劉家

### 滿州國 / 前清

### 中國政府軍

### 鈴木家

### 其他演員

## 軼事
*此劇係首部以中國共產黨為主線作題材。
*此劇係胡杏兒同馬賽無綫告別作。
*此劇係招石文遺作。
*此劇「劉天」一角原定由關菁飾演，因身體問題而辭演，改由楊瑞麟飾演。
*此劇係TVB 2013節目巡禮之一。
*此劇用多位女角「灑鹽花（賣弄色情）」性感演出作招徠，包括胡杏兒、馬賽、陳自瑤同馬蹄露。

## 記事
*2013年2月20號：此劇於12:30在將軍澳電視廣播城一廠灰位舉行試造型記者會。
*2013年4月8號：此劇於15:00在將軍澳電視廣播城十二廠舉行開鏡拜神。
*2015年12月27號：此劇有傳俾無綫高級總裁李寶安話「拍得太差」，被無限期雪藏。
*2016年9月28號：此劇於13:00在將軍澳唐德街3號香港九龍東皇冠假日酒店1樓宴會廳3舉行「解禁饗天下」宣傳活動。胡杏兒缺席
*2017年1月7號：由於直播《2016年度勁歌金曲頒獎典禮》，此劇暫停播映一次。

## 唔符合史實嘅劇情
*劇中溥儀提到清兵入關中國皇帝為「太祖皇帝」（清太祖，愛新覺羅努爾哈赤），但其實係1644年清世祖順治皇帝（順治元年）入關，當時清太祖死咗有18年，只係滿清後人追封。
*劇中圍繞中日同各方勢力爭奪清朝40噸黃金寶藏秘密開展。滿州國皇帝溥儀臨危交託秦公公有關寶藏秘密，指出歷代先帝用國庫充盈為由唔動用寶藏。真實歷史係清朝自道光二十三年南京條約起到光緒二十七年辛丑和約止，四代皇帝所簽訂不平等條約中賠款估計已高達13.75億兩銀元。但劇組都冇着墨或交待過。
*劇中東江游擊隊用咗未來嘅武器，包括二戰時期德軍P38，P08，同蘇共1961年制RPG-7 肩托式火箭推進反坦克榴彈砲。
*如同前作《巾幗梟雄之義海豪情》，本劇刻意隱去中華民國國旗。不過國民政府一方建築物就擺有孫文畫像同青天白日旗。此外，劇中對白亦從未直接提起「共產黨」同「國民政府」，只出現一啲國共雙方專用字眼，例如共產黨一方「政委」、「指導員」、「主席」、「同志」；國民政府一方「中統」、「委員」、「委員長」等。
*除溥儀同川島芳子之外，劇中其他前清角色都係老作；亦無記載話法國人有扶清意圖，只有越南親法政權。
*劇中金韞凌思想傾向孫中山國民革命。當佢喺密室由索多隆得知自己係格格同身處廣州，提到孫中山同瞿秋白（共產黨早期最高領導人）曾經共同發動廣州起義，係純粹老作。喺1910年[庚戌新軍起義]同,1911年[黃花崗起義，瞿秋白得12歲人重讀緊常州府中學堂，冇可能同孫中山或同盟會共同策劃起義。
*劇情指法國人因為法國本土正被納粹德國攻打（1939年至1940年期間），無暇自顧而主動撤出廣州法租界。史實係直到1943年法國維希政府先將租界移交汪精衛政權。
*劇中出現皇家香港天文台為「颱風辛巳」懸掛九號風球情節（呢幕只有30集myTV SUPER版出現，26集電視版被刪走）。「辛巳」即1941年，雖然當年香港確有兩次懸掛九號風球紀錄，但颱風警示方式都同而家有差異；而且當時世界重未有為熱帶氣旋命名嘅習慣，更冇可能用嗰年干支去命名一個吹襲緊嘅颱風。
*劇中川島芳子下場係被宋學儒派人用炸彈炸死。史實係1947年10月22號喺北平河北高等法院以漢奸罪判死。
*劇中一眾復清分子竟然自滿洲國成立（1933年）多年後重未歸附滿洲國。

## 收視率

## 配樂

## 首播時段
由於劇集涉及強姦同虐打等暴力及血腥情節，無綫電視將相關鏡頭刪減至26集，而主題曲部分鏡頭都刪剪過，先至喺翡翠台播出。足本30集只喺myTV SUPER推出。

### 網上平台

## 提名獎項
### 星和無綫電視大獎2017

### TVB 馬來西亞星光薈萃頒獎典禮2017

## 參考

## 節目變遷
入口

**入口**，又叫**進口**、**輪入**，係指貨品經一國關口，入到國內。

## 睇埋
*出口
*轉口
椴樹下大街

**椴樹下大街**（，經常**誤譯**做「菩提樹下大街」）係歐洲一條大街，位於德國首都柏林。

椴樹下大街西起勃蘭登堡門（Brandenburger Tor）東面嘅巴黎廣場（Pariser Platz），面對柏林藝術學院（Akademie der Künste）同埋阿德龍飯店（Hotel Adlon），向東延伸1,500米，經過宮殿橋（Schlossbrücke）同埋博物館島（Museuminsel），直達柏林電視塔（Fernsehturm）。椴樹下大街係柏林市中心嘅交通樞紐，沿途有好多景觀同埋名勝。

## 參考
煤氣燈

**煤氣燈**（）係燈一種，燒煤氣發光而成。而煤氣不過代表，亦可以燒其他氣，好似氫、甲烷、一氧化碳、丙烷、丁烷、乙炔、乙烯、天燃氣，或者唔同混雜。未有電氣之前，都算幾普遍咁用，亦算平，可以公用。多人嘅城會周街見到，街燈之用。初時煤氣係人手點着，亦尾亦可以自動點着。

今日已少見，而轉用電燈。不過露營有時會用一罐罐邊爐氣點燈，燈嘅原理一樣。

## 睇吓
*點煤氣燈，一種心理操縱技術
煤氣

**煤氣**（**coal gas**、**town gas**、**illumination gas**）係氣嘅一種，係燒得着嘅。佢係煤經分解，柝出易燃氣體嘅成份，好似氫、一氧化碳、甲烷、以及種種易揮發嘅碳氫化合物。佢亦有少量燒唔着嘅成份，好似二氧化碳同氮。

煤氣原本係化學工業嘅副產品。分解煤，用來造種種染料或者其他化學原料，過種中生氨同煤渣，重有煤氣。

造煤氣嘅地方，叫煤氣廠。有煤氣鼓留氣，可以經煤氣管，送氣到各屋嘅煤氣爐。舊時煤氣可以點煤氣燈，不過後尾畀電燈取代。
電燈

**電燈**（，）係燈一種，用電開着。電流過盞燈時會發光。家下係至常見嘅人工光，現代社會必需。室內嘅光，晚黑室外嘅光，都係靠佢。多數電燈，都係由發電廠輸電點着。但亦有啲係自己發電機或電池點着。有啲用電池，可以帶住周圍，叫閃燈或者電筒。

電燈有好多種，發光原理唔同。電燈膽，用電整到燈白熱發光。光管，整到管內氣體變離子，電子撞到螢光物發光。發光二極管，光電效應發光。電弧，兩極高壓差，電離空氣發光。重有其他好似激光咁。
火水燈

**火水燈**（**kerosene lamp**或**kerosine lamp**）係燈一種，用火水點着。火水燈有幾種原理，形態各異。主要分底部，載火水；中部，燒火水發光之處；頂部，玻璃煙通，擋風透光。火水燈有唔同設計，放喺檯又有，拎出街又有。發光部扁芯、管芯、燈紗三種。

九世紀八達城，有描述火水燈，不過燒嘅係礦物油。一八四六年用燈唔用鯨油，改用煤蒸餾出嘅火水。之後用石油整出來嘅火水。現代火水燈，係一八五三年造出，同時有波蘭人同美國人發明，未知先後。

火水燈喺亞洲、非洲好流行。

## 睇埋
*電燈
*火水爐
管

**管**係長而通心嘅嘢，就好似竹斬開一截咁。

常見嘅管有飲管、水管、煤氣管等。

## 睇埋
*喉 (架撐)
蕪湖

**蕪湖**（蕪讀毛，；普通話拼音：**Wúhú**，淮語蕪湖音：Vúhú），中國一城，亦係一埠，喺安徽，傍住長江。家下係中華人民共和國地級市，叫**蕪湖市**。佢原係個縣，叫**蕪湖縣**。

## 註
蕪湖縣

**蕪湖**（）係中國安徽省蕪湖市嘅縣。面積670km²，人口35萬（2010）。

## 史
*春秋時因為呢帶嘅水澤好多鳩，吳國嗌佢做**鳩茲**。長江曾經流過呢道，呢段長江叫鳩江，鳩江故址喺蕪湖市東南四十里嘅水陽江南。呢道則有蕪草叢生嘅湖，所以叫**蕪湖**。
*西漢元封二年（前109年）設**蕪湖縣**。
*蕪湖歷史上撤銷過縣，不過都復設返。喺明清時蕪湖好發達，明代時街市範圍遠超城池，沿青弋江兩岸直對長江，人稱「自魚市口至江口寶塔根，號稱十里長街」，當時蕪湖嘅繁華，據康熙《太平府誌》「聚舟車之多，貨殖之富，衣冠文物之盛，殆與州郡寽，他弗能比也」，畀徽商評為中國十六都會之一。後來十里長街毀於戰爭。1876年開放畀外國作口岸，1877年李鴻章將鎮江米市搬到蕪湖，蕪湖立即升為中國四大米市之首，十里長街又復興返。
*1949年5月10號成立蕪湖市，自此市、縣分置。1959年3月12號蕪湖縣併入蕪湖市。
*1961年12月5號恢復蕪湖縣。

## 政區
蕪湖縣轄5個鎮。
*鎮：灣沚鎮、六郎鎮、陶辛鎮、紅楊鎮、花橋鎮

## 攷
*蕪湖縣府
鑽石山

**鑽石山**（；），香港一山，亦係一地，喺九龍東北部。鑽石山，喺竹園以東，大磡、上元嶺、下元嶺以北。山上深處有鑽石山墳場。

## 名
鑽石山之英文名係Diamond Hill，實情呢處無鑽石，個名嘅來源眾說紛芸。座山未有任何人工之前，英國人得新九龍嘅地圖，已有註有Diamond Hill。由於有元嶺村，可能土名叫元嶺，卽係圓嶺，因其形而來。

## 範圍
鑽石山係九龍山脈向南一分支。鑽石山南係九龍灣平原，東北西都有谷環繞。谷地變莫係蒲崗村道。谷西北，伸上山上鑽石山墳場嘅地方。西北過谷，就係慈雲山，東面過谷，就係斧山。

## 屋宇
鑽石山屋宇有鳳德邨。北有蒲崗村道學校村。

鑽石山東北谷地，有鑽石山殯儀館、鑽石山火葬場、鑽石山金塔墳場。

鑽石山南面大磡有鑽石山站。
斧山

**斧山**（，**Hammer Hill**）係香港一山，亦係一地，喺九龍西北。佢係牛池灣後面一座山仔，山頂部成長形，有兩峰，一高四百七十七呎，另一高四百七十二呎。由於頂成長形兩突，睇落似斧或鎚。斧山因爲係利器，政府改屋宇名時，避忌叫**富山**。斧山有時會畀人視爲牛池灣一部份。

## 地理
斧山出頂處起咗牛池灣配水庫，供水到附近一帶。

西南一則，向住九龍灣平原。東北一則，高山飛鵞山。

## 屋宇
環繞斧山都係屋宇。山呈西北到東南向。

西南一則，向住九龍灣平原，南起聖約瑟安老院，過啲係牛池灣村，過啲威豪花園、過啲斧山道運動場。向北上山有新麗花園、嘉峰臺。向北谷地有富山邨、瓊山苑、瓊麗苑、瓊軒苑、海港花園。

東北一則，喺山高之處，向東北係高山飛鵞山。呢帶由北起，有峻弦、曉暉花園。山東南角係彩雲邨。

## 交通
斧山西有路叫斧山道，原本係一道，家下畀蒲崗村道食咁截，得頭尾兩截。

斧山東北有扎山道。
女校風雲之邪教入侵

《**女校風雲之邪教入侵**》（Angel Hunter），係1992年港產片，由周慧敏、吳家麗、劉青雲、黃秋生、吳孟達主演，導演係孫仲。呢套戲以虛假嘅「邪教入侵校園事件」點出1990年代初香港人面對未來社會嘅驚慌同軟弱。

故仔以1980年代未、1990年代初嘅香港為場景，片中不時帶過「97回歸問題」、「90年代移民潮」、「政治（宗教）洗腦」等社會問題。由於1989年發生六四事件，加上國家過往嘅形象問題，最後引致大量港民移民，離開家園，所以喺呢個敏感時期提及「邪教」，令人有所反思社會問題。

## 劇情簡介
女學生 Maggie 離奇被殺，社工周文傑懷疑 Maggie 嘅死同邪教有關，就同姓張嘅「宗教博士」進行調查。傑同博士成功混入邪教後，遇到 Maggie 生前好友 May。原來 May 為 Maggie 嘅死而傷心過度，並被邪教中人文瑛乘機呃 May 入會，意志薄弱嘅 May 逐漸被教主洗腦同埋控制。

傑同博士決意救出 May，但行動被教主發現。教主就下令追殺兩人，博士終於被殺。另外，教主為將傑置諸死地，先用 May 引佢出現，但傑為救 May 隻身赴會，並血戰邪教。教主喺危急情況下，命 May 槍殺傑……

## 參考
上海虹橋國際機場

**上海虹橋國際機場**（）係中華人民共和國一機場，位於上海。

類:上海建築物
類:長寧區‎
類:閔行區
上海浦東國際機場

**上海浦東國際機場**（）係喺上海浦東新區祝橋鎮海邊嘅機場，係上海對外嘅兩大機場之一，另一個係上海虹橋國際機場。上海浦東國際機場嘅規劃面積佔地45.66平方公里，實際佔地面積大約係37.8平方公里，距離上海市中心大約30公里，由上海機場集團經營同埋管理。2023年全年，呢個機場嘅旅客流量係54,476,397人次，飛機升降量係433,867架次，貨物吞吐量係3,440,084公噸。

類:上海建築物
類:浦東新區
深圳寶安國際機場

**深圳寶安國際機場**（，舊時叫**深圳黃田國際機場**；）係一座喺深圳市寶安區嘅國際機場，距離深圳市區32公里，係4F級嘅民用機場，喺1991年10月21號通航，由深圳機場集團經營管理，只係開咗10幾年就成為咗中國大陸最大嘅機場之一。2023年深圳機場嘅客流量係52,734,934人次，喺中國機場排名榜嗰度排第三。

## 出面網頁

* 
*
北京首都國際機場

**北京首都國際機場**（；；）係中華人民共和國一機場，1958年開始營運，喺北京朝陽區同順義區嘅交界。

喺2023年，北京首都機場嘅客流量係52,879,156人次，喺中國機場嗰度排行第三，比廣州白雲機場嘅63,167,751人次同埋上海浦東機場嘅54,476,397人次都少。

另外，機場除咗一號航站樓之外，其它嗰兩個航站樓都有地鐵經過。

## 出面網頁
* 北京首都国际机场

類:順義區
昆明巫家壩國際機場

**昆明巫家壩國際機場**（）係中華人民共和國一機場，位於昆明。2012年6月起停止營運，航班改至新起嘅昆明長水國際機場升降。

類:中華人民共和國機場
類:昆明
日治時期

**日治時期**可以指：
*台灣日治時期（1895年－1945年）
*朝鮮日治時期（1910年－1945年）
*青島日佔時期（1914年－1922年）
*香港日治時期（1941年－1945年）
*大連日佔時期（1905年－1945年）
*樺太日佔時期（1905年－1946年）
*緬甸日佔時期（1942年－1945年）
*新加坡日佔時期（1942年－1945年）
*馬來西亞日據時期（1941年－1945年）
*印度支那日佔時期（1940年－1945年）
美蘭機場

**海口美蘭國際機場**（，）係中華人民共和國一機場，位於海口。

## 睇埋
* 海南航空

## 出面網頁
* 美兰机场
丘永材

**丘永材**（**Philip Yau**，）係香港賽車手。喺2012年第五十九屆澳門格蘭披治大賽房車排位賽，佢揸嘅車撞咗埋防撞欄，佢傷重而死。

## 參考
裸婚

**裸婚**係2008年喺中華人民共和國出現嘅詞，意思即係淨係攞結婚證書，唔辦婚禮、唔擺酒、唔拍婚紗相、唔度蜜月嘅結婚方式。裸婚嘅原因通常係經濟基礎唔夠，或者係工作太忙冇時間等。
唔着衫婚禮

**唔着衫婚禮**即係喺個婚禮入面唔着衫，參與人可能係奉行天然主義，或者純粹想要一個特別嘅婚禮。

類:裸體
約法三章

**約法三章**原本指劉邦攻入秦朝都城咸陽後製定嘅簡化秦朝苛法嘅做法，後來演變成根本性嘅法律規定，曾經成為「憲法」嘅名。

約法三章一詞，最早出現喺《史記》「高祖本紀」。公元前207年，劉邦佔領秦都咸陽後，廢咗秦嘅苛法嚴刑，只保留「殺人者死、傷人及盜抵罪」（殺人者處死，傷害同偷嘢就判處同罪行相應嘅刑罰）三條。

後來喺中國史書中，「約法三章」重用嚟表示政府輕刑緩賦嘅措施，「三」成為泛稱。例如喺《晉書》卷112·載記第12、《宋書》卷74·列傳第34、《南齊書》卷24·列傳第5都有記載。

約法三章亦具有政府對民眾承諾嘅根本法律嘅意味，喺中華民國建立之初，好多憲法性文件都被稱為約法，例如《中華民國臨時約法》。

1949年4月中國共產黨發布嘅《中國人民解放軍佈告》，亦曾經「約法八章」。今日係指互相遵守嘅條件。

## 參考
潛規則

**潛規則**，或**行業內規**、**不成文規定**，指檯底嘅遊戲規則，冇正式規範，係所有行業同人群中約定俗成，被廣泛行使並普遍遵守嘅隱含性規則。甚至喺某啲特定嘅時空能夠具體咁替代檯面上嘅正式規則。

## 參考
VBulletin

**vBulletin**（**vB**，**vBB**）係一隻收費論壇程式。由Internet Brands，vBulletin Solutions開發同銷售。
PhpBB

**phpBB**係一隻免費軟件，開放源代碼嘅網絡論壇系統，用PHP，支援MySQL、PostgreSQL、MSSQL、SQLite、Microsoft Access，Oracle等資料庫。
蔡梓銘

**蔡梓銘**（）係香港男藝人，2009年參加第一屆亞洲星光大道之後入咗亞洲電視。

佢祖上係上海人。

## 參考

## 出邊網頁

*

類:香港中文大學舊生
邱士峻

**邱士峻**（）係台灣藝人，2011年參加亞洲電視嘅亞洲先生競選。

## 出面網頁
*aTV 亞洲電視 藝員 - 邱士峻
池浩蔚

**池浩蔚**（，），係香港亞洲電視前男藝人，歌手，同埋《》嘅參賽者，最終獲得第6名。

## 簡歷
池浩蔚喺香港出世同成長。2011年，佢同何希雯報名參加亞洲電視節目《》，成為24號參賽者，有兩人合唱，並獲得第6名，比賽後加入亞洲電視做成一個男藝人，直接至2013年離開。

## 演出
### 電視節目（[[亞洲電視]]）
*2011年：《》參賽者，24號，同何希雯合組

## 出面網頁
*
*aTV 亞洲電視 藝員 - 池浩蔚
鄭漢興

**鄭漢興**係香港亞洲電視男藝人。

## 出面網頁
*aTV 亞洲電視 藝員 - 鄭漢興（已失效）
小學

**小學**，或者叫**小學校**，係幼稚園之後嘅教育，係正規教育嘅第一個階段，基礎教育重要部分。學齡喺每個國家都有啲唔同。大多數啲國家嘅小學階段教育係總共有六個年級。好多人小學畢咗業之後，會升讀中學。

響小學讀嘅學生叫**小學生**，香港俗語又叫做**小學雞‎**或者**小學狗**。

## 睇埋
* 中學
* 大學

## 參見
陳啟泰

（，）係香港男司儀同演員。至初入行無綫電視。之後過亞洲電視，主持過遊戲節目《百萬富翁》，而片集我和殭屍有個約會可謂佢代表作。

1998年同任職音樂教師嘅圈外人陳懿恆結婚一直二人生活。

## 生平
佢係喺加拿大大學畢業，最初喺銀行做，無耐加入廣告公司工作。1990年佢識到一位無綫電視編導，於是就加入咗無綫。

佢喺無綫除咗做主持，亦喺啲劇集度做吓啲配角，例如《再見亦是老婆》、《神雕俠侶》同埋《大鬧廣昌隆》。之不過佢喺無綫並唔係好得志，一直都紅唔起而離開無綫電視。1998年之後決定過檔亞洲電視用一倍人工撬陳啟泰，陳啟泰就轉投亞視。

喺亞視陳啟泰演出過《我和殭屍有個約會》系列，到2001年主持《百萬富翁》，一炮而紅，唔但只喺香港，連大陸都好有人氣。喺2007年，佢簽咗大陸嘅唱片公司，喺大陸做埋歌手。

2009年因為亞視冇同陳啟泰傾續約，陳啟泰自動離開亞視，同有線電視簽約。2011年返番亞視，但因為呢個時候亞視差唔多唔做節目，停產咁滯，陳啟泰好不滿，結果到2013年唔再續約，之後佢改為以自由身身份，專門喺香港、大陸嘅電視台做節目。

## 演出
### 電視劇（[[無綫電視]]）

### 電視劇（[[亞洲電視]]）

### 電視劇（其他）

### 節目主持（無綫電視）

### 節目主持（亞洲電視）

### 節目主持（[[香港有線電視]]）

### 節目主持（ViuTV）

### 節目主持（[[香港開電視]]）

### 戲劇／主持（香港電台）

### 音樂節目

### 其他

## 廣播劇

## 電影

## 舞台劇
*2002年《East Meets West》 Musical
*2009年《仙樂飄飄處處聞》音樂劇粵語版（春天舞台製作有限公司）
*2010年《仙樂飄飄處處聞》粵語音樂劇載譽重演
*2012年《仙樂飄飄處處聞》粵語音樂劇第三度公演

## 音樂作品

### 唱片
## 曾獲獎項

## 注

## 參考

## 出面網站
* 
* 
* 與陳啟泰相逢（陳啟泰非官方網站） 
* 
* 
* 
* 星外星唱片 陳啟泰《小說》購買攻略

類:前有線電視男藝員
五育

**五育**（**Five ways of life**），亦稱**五育教學**，係指德智體羣美五育，即學習五大目標。現今五育精義，知能兼具通識同特識，教授個別科目之中，亦實通達五育。

以德育（moral）為本源可以整全人道；以智育（intellectual）為經緯可以建構人文；以體育（physical）為命脈可以充實人生；以群育（social）為體用可以合諧人際；以美育（aesthetics）為表裏可以豐富人存。

## 德育
教育嘅核心本質之一，亦係德智體群美五育不可或缺嘅環節。當代德育目標係兼具培養好人、好公民以及好人才嘅多重目的。

## 智育
所要培養嘅亦即係運用論證能力提出證據導向嘅論述說服人，以批判思考能力理性分析所發生嘅現象；利用探究嘅精神，提出解決問題嘅策略。

## 體育

着重於以身體活動經驗為主嘅教育，佢深層價值在於作為五育均衡發展嘅基石，在於彰顯尊重運動嘅權利，在於落實社會道德嘅精神、在於人格品性嘅形塑、人文素質嘅涵養以及社群服務嘅學習，透過遊戲、動作、以及運動嘅情境，畀學習者體現佢喺德行、智能、群性、同美感上嘅學習同發展。

## 群育
令學生能夠透過學校生活嘅體驗，建立健康、積極嘅人生價值觀，明白人際同自然關係及處事之道，進而積極參與社會事務，服務社會，達到立己立人嘅理想。

## 美育
有關於美感認知同情意養成嘅教育。換言之，佢係一門有關於製作、感受同埋瞭解藝術及佢有關事物嘅教與學，同時亦係一門經由藝術發現世界同自我嘅學科。

## 教授五育嘅例子
### 中國大陸

### 台灣
*南投縣私立五育高級中學

### 香港
*五育中學
*陳樹渠紀念中學

## 其他嘅五育
蔡元培喺1912年初出任教育總長嗰時提出嘅五育係指：軍國主義教育、實利主義教育、公民道德教育、世界觀教育及美感教育嘅五大政治思想。

## 參考
亢帥克

**亢帥克**（）係香港男藝人，2009年參加完第一屆之後入咗亞洲電視。

## 出面網頁
*aTV 亞洲電視 藝員 - 亢帥克